title: Norma Jean (yhtye)

text: Razor & Tie julkaisi jälleen Norma Jeanin seuraavan levyn, "Wrongdoers", elo-syyskuussa 2013.


title: Norma Jean (yhtye)

text: Toukokuussa 2015 yhtye alkoi työstämään seitsemättä kokopitkää albumia. Myöhemmin samana vuonna Norma Jean ilmoitti palaavansa Solid State Recordsille, joka julkaisisi tulevan albumin vuonna 2016.


title: Norma Jean (yhtye)

text: Heinäkuussa 2015 yhtye ilmoitti juhlivansa O God, The Aftermath -albumin 10-vuotisjuhlia Pohjois-Amerikan kiertueella Sleepwaven, '68:n ja The Ongoing Concept -yhtyeiden kanssa.


title: Norma Jean (yhtye)

text: Ennen uuden albumin julkaisua ainoa alkuperäisjäsen, kitaristi Chris Day lähti bändistä korvautuen Phillip Farriksella. Uusi albumi Polar Similar ilmestyi syyskuussa 2016.


title: Miia Melkoniemi

text: Miia Melkoniemi on suomalainen Taekwondoin. Hän kilpaili ITF:n (International Taekwon-Do Federation) kilpailuissa. Hänen parhaat saavutuksensa ovat Euroopan mestaruus (1996) ja EM-hopeat (1992 ja 2004) erikoistekniikkakilpailussa. Koulutukseltaan hän on lääketieteen tohtori.


title: Norma Jean

text: Norma Jean tarkoittaa seuraavia:


title: Armeijan siviilimääräysvalta

text: Armeijan siviilimääräysvalta on eräs sotatieteiden ja politiikan tutkimuksen doktriini, jonka mukaan maan strategisen päätöksenteon pohjimmainen vastuu on siviilipoliittisen johdon käsissä ennemmin kuin armeijan upseereiden. Samuel P. Huntingtonin "Soldier and the State" -kirjoitusta mukaillen eräs kirjoittaja on vetänyt yhteen siviilikomennon ideaalin ”siviiliauktoriteetin määrittelemän politiikan tarkoitusperien pätevän, ammattilaisarmeijan kunnolliseen alaisuuteen”.


title: Doug Liman

text: Doug Liman (s. 24. heinäkuuta 1965 New York, Yhdysvallat) on yhdysvaltalainen elokuvaohjaaja, -tuottaja ja kuvaaja. Hänen töitään ovat muun muassa "Swingers" (1996), "Go" (1999), "Medusan verkko" (2002), "Mr. & Mrs. Smith" (2005), "Jumper" (2008), "Fair Game" (2010) ja "Edge of Tomorrow" (2014).


title: Desmond Askew

text: Desmond Askew (s. 17. joulukuuta 1972) on brittiläinen näyttelijä. Hänet muistetaan kansainvälisesti varsinkin Simon Bainesin roolista Doug Limanin elokuvassa "Go" (1999).


title: Desmond Askew

text: Lontoossa syntynyt Askew opiskeli Sylvia Young Theatre Schoolissa. Hän on elokuviensa ohella esiintynyt televisiosarjoissa.


title: Braxton Bragg

text: Braxton Bragg (12. maaliskuuta 1817 – 27. syyskuuta 1876) oli etelävaltioiden kenraali ja koko läntisen sotanäyttämön komentaja Yhdysvaltain sisällissodassa.


title: Braxton Bragg

text: Hän oli syntynyt Warrentonissa, Pohjois-Carolinassa. Hän joutui lapsena usein pilkan kohteeksi äitinsä vankilatuomion takia. Hänen veljensä Thomas Bragg oli myös neuvonantaja-kenraalina etelävaltioiden armeijassa. Vuonna 1837 Bragg valmistui luokkansa viidentenä West Pointin sotilasakatemiasta ja sai 2. luutnantin komennuksen 3. USA:n tykistössä. Hän palveli Floridassa toisessa seminolesodassa intiaaneja vastaan ja osallistui Texasin miehittämiseen. Meksikon sodassa hän menestyi hyvin Buena Vistan ja Monterreyn taisteluissa ja sai kunnioitusta kenraali Zachary Taylorilta.


title: Braxton Bragg

text:
Vuonna 1857 Bragg erosi armeijasta työskennelläkseen sokerinviljelijänä Thibodaux'ssa, Louisianassa. Hän työskenteli myös osavaltion yleisten töiden komissiossa. Ennen sisällissotaa Bragg palveli Louisianan miliisissä, ja ylennettiin kenraalimajuriksi 20. helmikuuta 1861.
Bragg komensi miliisiväkeä New Orleansin ympäristössä 16. huhtikuuta saakka, kunnes siirtyi etelävaltioiden armeijaan prikaatinkenraaliksi 7. maaliskuuta. Hän komensi etelävaltioiden Floridan Pensacolassa olevia joukkoja ja ylennettiin kenraalimajuriksi 12. syyskuuta samana vuonna. Hän vei joukkonsa Alabamaan ja Mississippiin, missä sai huomautuksen joukkojensa kurittomuudesta. Hän otti osaa myös Shilohin taisteluun ja siellä Hornet´s Nestin valtaukseen. Huhtikuun kuudentena 1862 hänet ylennettiin kenraaliksi, kahdeksantena etelävaltioiden armeijassa. Kesäkuussa hän oli koko Tennesseen armeijan komentaja.


title: Braxton Bragg

text: Elokuussa 1862 Bragg valtasi Kentuckyn toivoen saavansa sieltä kannattajia etelävaltioiden asialle. Hän ajoi pohjoisvaltioiden joukot Ohio-joen taakse ja otti 4000 vankia Munfordvillesta. Hän oli yhteistyössä kenraali Edmund Kirby Smithin kanssa, mutta veti kuitenkin joukkonsa Cumberland Gapista Knoxvilleen, koska pelkäsi armeijansa jäävän eristyksiin. Koko Kentuckyn kampanja päättyi strategiseen epäonnistumiseen, vaikka hän onnistui ajamaan unionin joukot pois Kentuckystä, ja näiltä meni vuosi aikaa vallata osavaltio takaisin.


title: Braxton Bragg

text:
Hän taisteli Stones Riverissä saman vuoden joulukuussa, ja jälleen hänen armeijansa oli saavuttamaisillaan voiton, mutta hän käski joukkojensa taas vetäytyä taistelukentältä Tullahomasta Tennesseestä, ja sai monet kannattajistaan kääntymään itseään vastaan.
Jotkut hänen alaisistaan jättivät tahallaan noudattamatta hänen käskyjään ja joutuivat sotaoikeuteen, esimerkiksi kokematon kenraalimajuri John P. McCown tuomittiin sotaoikeudessa siitä, että oli Stones Riverissa kieltäytynyt hyökkäämästä, ja näin mahdollisesti maksanut etelävaltioille taistelun voiton. Leonidas Polk yritti myös saada kirjeitse presidentti Jefferson Davisia siirtämään Braggin muualle. Bragg joutui armeijoineen luopumaan Tullahomasta 1864, kun pohjoisvaltioiden kenraali George S. Rosecrans ajoi hänet Chattanoogaan ja Georgiaan Tullahoma-kampanjansa aikana.


title: Braxton Bragg

text: Braggin joukot kärsivät välinpitämättömyydestä Braggin käskyille, kun Rosecrans aloitti Georgiassa taistelut Braggin joukkoja vastaan. Etelävaltiot sai kuitenkin suuren voiton Chickamaugan taistelussa, ja Rosecrans perääntyi Tennesseehen Chattanoogaan, jossa Bragg aloitti kaupungin piirityksen.


title: Braxton Bragg

text: Bragg käytti tilaisuutta hyväkseen ja hankki siirrot pahimmille vihamiehilleen omassa armeijassaan, D. H. Hillille ja Leonidas Polkille. Monet kenraalit pitivät nyt salaisen tapaamisen, ja keräsivät vetoomuksen presidentille, jossa vaadittiin Braggin erottamista. Kenraali Simon B. Bucknerin on arveltu olleen tapaamisen takana ja hänen nimensä olikin ensimmäisenä listassa. James Longstreet ja Nathan Bedford Forrest vaativat myös Braggin erottamista, ja presidentti Jefferson Davis kävi itsekin paikan päällä tiedustelemassa, mutta Bragg pysyi johdossa aina Chattanoogan taistelun tuhoisaan loppuun saakka.


title: Braxton Bragg

text: Kenraali Ulysses S. Grant murskasi Braggin piirityksen Lookout Mountainissa 24. marraskuuta 1864 ja etelän joukot onnistuivat hädin tuskin perääntymään Georgiaan. Taistelun jälkeen Davis hyväksyi Braggin eroanomuksen, korvasi hänet Joseph E. Johnstonilla ja Bragg siirrettiin presidentin sotilasneuvonantajaksi Richmondiin. Hän käytti organisatorisia kykyjään etelän huoltolinjojen vahvistamiseen ja korruption kitkemiseen ja muun muassa järjesteli Savannahin ja Charlestonin puolustusta. Fort Fisherin toisessa taistelussa hän onnistui vielä menettämään kaupungin pohjoisvaltioille, vaikka pakenikin itse varuskunnan rippeiden kanssa. Hän sai myös pienen voiton Kintonvillen taistelussa. Sodan lopussa hän oli armeijakunnan (joka todellisuudessa vastasi kooltaan divisioonaa) komentajana kenraali Johnstonin alaisena ja osallistui vielä Bentonvillen taisteluun.


title: Braxton Bragg

text: Bragg pakeni sodan jälkeen ex-presidentti Davisin kanssa Georgian läpi ja työskenteli New Orleansissa vesilaitoksen ylitarkastajana. Hän työskenteli myös pääinsinöörinä Mobilen satamassa Alabamassa ja tarkastajana rautateillä Texasissa. Hän kuoli äkillisesti kadulle kävelyllä ystävänsä kanssa Galvestonissa Texasissa 1876.


title: Ismo Mäkinen

text: Ismo Mäkinen (s. 16. lokakuuta 1977 Vammala) on suomalainen taekwondoin. Hän on kilpaillut ITF:n (International Taekwon-Do Federation) kilpailuissa. Hän on lajissaan maailman kaikkien aikojen menestyksekkäimpiä urheilijoita.


title: Ismo Mäkinen

text: Mäkisen parhaat saavutukset taekwondossa ovat maailmanmestaruudet vuosilta 2003, 2005, 2007 ja 2009, sekä Euroopan mestaruudet vuosilta 2003, 2004 ja 2006 liikesarjakilpailuissa. Lisäksi hän on saavuttanut kaksi EM-pronssia ottelussa alle 71 kilon sarjassa vuosina 2004 ja 2005.


title: Ismo Mäkinen

text: Koulutukseltaan Mäkinen on kasvatustieteiden maisteri.


title: Johan Anttila

text: Johan (Hannes) Jaakko Evert Anttila (9. syyskuuta 1893 Tampere – 21. marraskuuta 1968 ) oli suomalainen jääkärieverstiluutnantti, rovasti ja rehtori. Hänen vanhempansa olivat talonomistaja Juho Jaakko Anttila ja Matilda Hartikkala. Hän solmi vuonna 1918 avioliiton saksalaisen Susaune Mary Schüllerin kanssa. Hannes Anttila on haudattu Tampereelle.


title: Johan Anttila

text: Hannes Anttila kirjoitti ylioppilaaksi Tampereen klassisesta lyseosta vuonna 1913 ja liittyi Hämäläis-osakuntaan. Opintojaan hän jatkoi Helsingin yliopiston teologisessa tiedekunnassa vuosina 1913–1914 ja suoritti teologian tutkinnon vuonna 1914. Teologian opintojaan hän jatkoi Leipzigin yliopistossa 1915–1917. Myöhemmin hän jatkoi opintojaan 1919–1920 Helsingin yliopistossa suorittaen teologian erotutkinnon ja hänet vihittiin papiksi vuonna 1920. Hän suoritti kasvatusopintutkinnon vuonna 1926 ja auskultoi Helsingin suomalaisessa normaalilyseossa vuosina 1926–1927. Taistelukoulun komppanianpäällikkökurssin hän suoritti vuonna 1929, Sotakorkeakoulun yleisen osaston hän suoritti vuosina 1930–1932. Rovastin arvo hänelle myönnettiin vuonna 1940.


title: Johan Anttila

text: Hannes Anttila liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 7. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella Riianlahdella ja Aa-joella. Hän hoiti pataljoonassa myös papillisia tehtäviä, piti jumalanpalveluksia ja raamattutunteja, hautasi useimmat itärintamalla kaatuneet jääkärit, laati yhdessä Gruppenführer Kalervo Groundstroemin kanssa pataljoonalle suomenkielisen kenttävirsikirjan ja hankki divisioonanpastori Potlin avustamana koko jaakäripataljoonalle suomenkieliset Uudet Testamentit.


title: Johan Anttila

text: Anttila saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin komppanianpäälliköksi 2. Krenatöörirykmentin 1. Jyväskylän pataljoonan ensin 3. komppaniaan ja 11. huhtikuuta alkaen 1. komppaniaan. Hän osallistui Suomen sisällissodassa taisteluihin Vilppulassa, Kuljussa, Sääksjärvellä, Tampereella, Kangasalla sekä Vesilahdella ja etenemiseen Kangasalan asemalta Pälkäneen kautta Koskelle.


title: Johan Anttila

text: Sisällissodan jälkeen Anttila palveli samassa joukko-osastossa, josta myöhemmin muodostettiin Viipurin vartiopataljoona. Suomen armeijasta hän erosi 1. lokakuuta 1918 jatkaakseen keskenjääneitä teologian opintojaan Helsingin yliopistossa. Opintojensa ohella hän toimi Länsi-Teiskon suojeluskunnan paikallispäällikkönä. Opintojensa jälkeen hän toimi Pihtiputaalla kappalaisen viransijaisena vuodet 1920–1922 ja hoiti virkansa ohella Pihtiputaan suojeluskunnan paikallispäällikön tehtäviä. Uudenmaan Rykmenttiin sotilaspastoriksi hänet määrättiin 1. lokakuuta 1922, jossa tehtävässä toimi 31. joulukuuta 1927 asti. Samalla hän toimi myös Radiojoukkojen sotilaspastorina vuosina 1922–1927. Yleisesikunnan koulutustoimistoon toimistoupseeriksi hänet komennettiin 1. tammikuuta 1928. Suojeluskuntain yleisesikunnan käyttöön hänet oli komennettuna 28. huhtikuuta 1934 – 31. elokuuta 1933. Armeijasta hän erosi toistamiseen 31. marraskuuta 1934.


title: Johan Anttila

text: Anttila toimi talvisodassa Kotijoukkojen esikunnassa toimistopäällikkönä sekä kotijoukkojen rovastina vuosina 1939–1940. Välirauhan aikana ja jatkosodassa hän toimi samoissa tehtävissä kuin aikaisemminkin.


title: Johan Anttila

text: Hannes Anttila toimi sotilaspedagogiikan opettajana vuodesta 1925 alkaen sekä uskonnon ja filosofian opettajana Helsingin suomalaisessa normaalilyseossa vuosina 1926–1927 ja Helsingin suomalaisessa tyttökoulussa vuosina 1927–1928.. Armeijasta erottuaan hän antautui opetusalalle ja perusti ensitöikseen vuonna 1934 Helsinkiin Tehtaanpuiston yhteiskoulun. Hän toimi perustamansa koulun johtajana ja rehtorina vuosina 1934–1954 ja opetti johtajantoimensa ohella uskontoa ja filosofiaa.


title: Johan Anttila

text: Suomen nuorten kristillisen liiton sotilassihteerinä ja Valkean ristin sihteerinä Anttila toimi vuosina 1919–1920, Suomen sotilaskotiliiton sihteerinä vuosina 1924–1926 ja keskushallituksen jäsenenä vuoteen 1932, Santahaminan sotilaskodin sihteerinä vuosina 1924–1927, Jääkäriliiton sihteerinä vuodet 1930–1938 ja varapuheenjohtajana vuodet 1947–1957 ja puheenjohtajana 1957–1962 sekä johtokunnan jäsenenä vuodet 1963–1964 ja uudelleen varapuheenjohtajana vuodet 1964–1968. Hallan säätiön sihteerinä hän on toiminut vuosina 1935–1940 ja varapuheenjohtajana vuosina 1940–1960, Vuonna 1936 hän perusti sotilalista alkeisvalmennusta antavan nuorisojärjestön nimeltään Kansallinen partioliitto (myöhemmin Nuori Vartio) ja toimi samalla perustamansa liikkeen ylipäällikkönä vuodet 1936–1939. Tehtaanpuiston yhteiskoulun johtokunnan puheenjohtajana hän toimi vuodesta 1954 alkaen. Yhteiskoulujen liiton johtokunnan jäsen hän oli vuosina 1944–1949 ja Uskonnon opettajien liiton hallituksen varapuheenjohtajana vuosina 1945–1954; liiton kunniajäsenyyden hän sai vuonna 1963. Hän toimi myös perustamansa presidentti Kallion rahaston puheenjohtajana vuosina 1939–1944 ja myöhemmin rahaston kannatusyhdistyksen varapuheenjohtajana.


title: Jay Mohr

text: John Ferguson "Jay" Mohr (s. 23. elokuuta 1970) on yhdysvaltalainen näyttelijä ja koomikko. Hän on naimisissa toisen vaimonsa, näyttelijä Nikki Coxin kanssa. Hänellä on lapsi edellisestä avioliitosta.


title: Jay Mohr

text: Mohr syntyi Veronassa, New Jerseyssä. Hän tuli tunnetuksi "Saturday Night Liven" esiintyjänä jo 1990-luvun alkupuolella; hän kuvaa tätä aikaa menestyskirjassaan "Gasping for Airtime: Two Years in the Trenches of Saturday Night Live" (2004).


title: Jay Mohr

text: Mohr on esiintynyt myöhemmin muiden muassa elokuvissa "Jerry Maguire – elämä on peliä" (1996), "Suicide Kings – epätoivoinen salaliitto" (1997), Täydellinen Sulhanen (1997). "Paulie" (1998), "Go" (1999), "Anna hyvän kiertää" (2000) ja "Pluto Nash" (2002). Jay on myös esiintynyt sarjassa "Aavekuiskaaja" (kaudet 2. ja 3.) ja ollut pääroolissa sarjassa "Sinkkuisä Gary".


title: Alchemy (Yngwie Malmsteenin albumi)

text: Alchemy on Yngwie Malmsteenin vuonna 1999 Dream Catcherin kautta julkaisema albumi. Malmsteen on myös tuottanut kyseisen albumin ja säveltänyt, sanoittanut ja sovittanut kaikki levyn kappaleet.Japanin bonuskappale


title: Nikki Cox

text: Nicole Avery "Nikki" Cox (s. 2. kesäkuuta 1978) on yhdysvaltalainen näyttelijä. Hänet tunnetaan muiden muassa televisiosarjoista "Rakkaat viholliset" ja "Las Vegas". Hän esitti myös Nikki Whitea kaksi kautta kestäneessä sarjassa "Nikki".


title: Nikki Cox

text: Los Angelesissa, Kaliforniassa syntynyt Cox teki ammattilaisdebyyttinsä vuonna 1988. Hän meni 29. joulukuuta 2006 naimisiin näyttelijä Jay Mohrin kanssa.


title: Nikki Cox

text: Vieraileva esiintyminen "Baywatchissa" toi Coxille vuonna 1993 Young Artist -ehdokkuuden.


title: Nina Siemaszko

text: Antonina Jadwiga "Nina" Siemaszko (s. 14. heinäkuuta 1970) on yhdysvaltalainen näyttelijä. Hän syntyi Chicagossa, Illinoisissa, näyttelijä Casey Siemaszkon siskona.


title: Nina Siemaszko

text: Siemaszko on esiintynyt aktiivisesti sekä televisiossa että elokuvissa.


title: Camilla Munsterhjelm

text: Camilla Munsterhjelm on suomalainen nyrkkeilijä. Hänen paras saavutuksensa on EM-pronssi vuonna 2001 sarjassa alle 54 kg. Hän on myös saanut hopeaa PM-kisoissa vuonna 2003. Lisäksi hänellä on useita SM-mitaleja lajissaan. Seuratasolla hän edustaa Oulun Kehäkerhoa, valmentajanaan Taisto Alatalo. Koulutukseltaan hän on eläinlääkäri.


title: Zao

text: Zao voi tarkoittaa:


title: Bleach: Heat the Soul

text: Bleach: Heat the Soul on vain Japanissa ilmestynyt, menestyneeseen anime- ja mangasarjaan perustuva 3d-tappelupelisarja joka on ilmestynyt vain PsP:lle.


title: Tulievä

text: Tulievä ("Epalzeorhynchos frenatum") on särkikala, joka on suosittu akvaariokala.


title: Tulievä

text: Tulievän vartalo on vihertävänmusta, pyrstö ja evät punaiset. Se kasvaa 15 cm pitkäksi.


title: Tulievä

text: Tulievä on kotoisin Thaimaasta, jossa sitä tavataan esimerkiksi Mekong- ja Chao Phraya -jokien vesistöissä.


title: Tulievä

text: Tulievä on melko reviiritietoinen kala, jota ei suositella lajitoverien joukkoon. Myös saman näköiset kalat ärsyttävät sitä varsinkin pienessä akvaariossa.


title: Tulievä

text: Tulievä syö kasvispitoista sekaruokaa: hiutaleita ja pakasteruokaa. Akvaarion minimikoko 250-litraa, pH 6,5–8,0, lämpötila 23–27 °C, kovuus mieluiten pehmeä tai keskikova.


title: Välipuistorock

text: Välipuistorock on Lapuan Laurilan Puistossa järjestettävä musiikkifestivaali. Tapahtuma järjestettiin ensimmäisen kerran 16. heinäkuuta 1988. Tapahtuman järjestää Ämyri ry, jonka perustamispöytäkirjan allekirjoittivat 10. kesäkuuta 1988 Tapani Latva-Teikari, Veli-Matti Karhu ja Mauri Kotala, mutta käytännössä Ämyri ry:n perustivat yhtyeet (ensimmäisen Välipuistorockin ‘88 esiintymisjärjestyksessä) Allied Forces, Crimson, Fuzzbunnies, Harpyija, Jane, Lost Boys, Paha Tapa, Rolls, Sabotaasi ja Strangers Life. Vuosina 1988–1992 Välipuistorock järjestettiin Laurilan Puistossa ja vuosina 1993–1994 Kiviristin kentällä. Seitsemän ensimmäistä Välipuistorock-tapahtumaa olivat yksipäiväisiä ilmaiskonsertteja.


title: Välipuistorock

text: Vuonna 1990 järjestettiin tapahtuma Nuorisotalon kentällä (Laurilan Puisto) perjantaina 13. heinäkuuta klo 14.00 alkaen. Esiintymässä olivat Juggling Jugulars, Makkonen, Paha Tapa, Oregon Pine, Jawa ja Zelezny.


title: Välipuistorock

text: Vuodesta 2001 vuoteen 2007 asti Välipuistorock oli kaksipäiväinen ja se järjestettiin joko elokuun ensimmäisenä tai toisena viikonloppuna. Alueen rakenteelliset ratkaisut vaihtelivat, mutta useimmiten esiinnyttiin kahdella lavalla.


title: Välipuistorock

text: Välipuistorock järjestettiin edellisvuoden tappiosta huolimatta myös vuonna 2008 perinteisellä paikallaan Lapuan Laurilan Puistossa. Suurin muutos oli tapahtuman siirtäminen elokuun alusta heinäkuun alkuun ja alueen pienentäminen. Välipuistorock 2008 tapahtumassa esiinnyttiin yhdellä lavalla. Esiintyjien määrä oli pienempi kuin edellisvuosina, joten tapahtuma järjestettiin yksipäiväisenä. Välipuistorockin järjestäjistössä tapahtui myös muutoksia kun Ämyri ry:n puheenjohtajana pitkään toiminut Raimo Santala jäi tapahtuman järjestäjäjoukosta pois.


title: Välipuistorock

text: Välipuistorock 2009 järjestettiin Lapuan kulttuurikeskus Vanhassa Paukussa perjantaina 7. elokuuta 2009 20. kerran, joten tapahtuma vietti juhlavuottaan. Lapuan kaupunki myönsi avustusta tapahtumalle 14 000 euroa. 20. Pää- ja Ämyrilavalla nähtiin illan aikana 10 esiintyjää: Negative, Don Johnson Big Band, Pelle Miljoona Unabomber!, Nicole, Smokesuit, Komedia Vulgaria, Hole in One, Liquid Society, Karkaasu, Julian Toilet.


title: Välipuistorock

text: Järjestettiin Laurilan Puistossa 10.–11.8.2001.


title: Välipuistorock

text: Esiintyjinä olivat: The Rasmus, Tehosekoitin, Kwan, Funk-a-delic/Ugc, Oppositio/VJH/Dread-I, Johnny Sulttaani Oy, Juhani, 313, Liisanpuisto, Shimmer, Kaucas, Musta Orkidea, Nuera, Sara, Olari, Jaarli Padington, Vähäiset Äänet, Larharyhmä, Rauhantekijä/Vallankumousarmeija, Päämies feat. Heikki Salo (Miljoonasade), Hamara, Sanna Mansikka, Tekitha Punx/Tapani Ganja, Soul City.


title: Välipuistorock

text: Järjestettiin Laurilan Puistossa 9.–10.8.2002.


title: Välipuistorock

text: Esiintyjinä olivat: Timo Rautiainen & Trio Niskalaukaus, Kemopetrol, KMA, Turun Romantiikka, Bitch Alert, Tyrävyö, Maj Karman Kauniit Kuvat, Killer, Jaarli Padington, Fintelligens, Vancyria, Black Passat Blues, Sara, Sansa, Dust Eater Dogs, Celesty, Kuolleet Intiaanit, Technicolour, Lapset, Sur-rur.


title: Välipuistorock

text: Järjestettiin Laurilan Puistossa 8.–9.8.2003.


title: Välipuistorock

text: Esiintyjinä olivat: Apulanta, Satirnine, The Rasmus, Kotiteollisuus, Charon, YUP, Viikate, The Odorants, Lowe Motor Corporation, Velcra, Passionworks, Ripsipiirakka, Varjo, Minerva, Amadeus, Disco Ensemble, PMMP, Nummisuutarit Featuring Special Guest Star Kim Brown from Renegades, Wat 69, The Knob, Velvetcut, Kayah, Trigon, Stigma.


title: Välipuistorock

text: Järjestettiin Laurilan Puistossa 6.–7.8.2004.


title: Välipuistorock

text: Esiintyjinä olivat: Yö, Lullacry, Diablo, Suburban Tribe, Timo Rautiainen & Trio Niskalaukaus, Blake, Peer Günt, Deep Insight, Ezkimo, Tohtori No!, Mokoma, Irina, Clamour, Uniklubi, Entwine, Klamydia, Technicolour, Private Line, Jaarli Padington, Pikkupaha, Rocklyriikkakilpailun 2004 voittaja.


title: Välipuistorock

text: Järjestettiin Laurilan Puistossa 5.–6.8.2005.


title: Välipuistorock

text: Esiintyjinä olivat: Kotiteollisuus, LAB, Stam1na, Ripsipiirakka, Turmion Kätilöt, Technicolour, Pain Confessor, Kuolleet Intiaanit, Rocklyriikkakilpailun voittaja Valtavirta, Zen Café, Viikate, Disco Ensemble, Pelle Miljoona & Rockers, Flylow, Maj Karma, Pornorphans, Free Spirit, Nicole, The Knob, Ozzy Osbourne Tribute.


title: Välipuistorock

text: Järjestettiin Laurilan Puistossa 4.–5.8.2006.


title: Välipuistorock

text: Esiintyjinä olivat: Diablo, Jaarli Padington, PMMP, So Called Plan, Lapko, Nicole, Klamydia, Rocklyriikkakilpailun voittaja 2006, Ruoska, Olavi Uusivirta, Telaketju, Bloodpit, Avidé, Lauri Tähkä & Elonkerjuu, Virkavalta, The Warblinkers.


title: Välipuistorock

text: Järjestettiin Laurilan Puistossa 3.–4.8.2007.


title: Välipuistorock

text: Esiintyjinä olivat: Apulanta, Sara, Stalingrad Cowgirls, The Odorants, Discore, Deathlike Silence, Ari Koivunen, Ruoska, Pauli Hanhiniemi & Testivoittaja, I Was a Teenage Satan Worshipper, The Cyan Velvet Project, Komedia Vulgaria, Velvetcut, Speed Limit.


title: Välipuistorock

text: Järjestettiin Laurilan Puistossa 5.7.2008.


title: Välipuistorock

text: Esiintyjinä olivat: Klamydia, Allied Forces, Dark the Suns, Retropop, Superjaded, Fourpointsix, Broken Reflections.


title: Välipuistorock

text: Järjestettiin 7.8.2009 Lapuan Vanhassa Paukussa.


title: Välipuistorock

text: Esiintyjinä olivat Negative, Don Johnson Big Band, Nicole, Pelle Miljoona Unabomber!, Komedia Vulgaria, Smokesuit, Hole In One, Liquid society, Karkaasu, Julian Toilet


title: Välipuistorock

text: 25 -vuotisjuhla, esiintymässä 13.7.2013 Laurilan puistossa: Rolls, Paha Tapa, Jane, Allied Forces ja Strangers Life.


title: Jim Duggan

text: "Hacksaw" James Stuart "Jim" Duggan (s. 14. tammikuuta 1954) on yhdysvaltalainen showpainija. Hän muun muassa voitti World Wrestling Entertainmentin ensimmäisen Royal Rumblen vuonna 1988.


title: Jim Duggan

text: Duggan syntyi Glens Fallsissa, New Yorkin osavaltiossa. Hän sairastui 1990-luvun viimeisinä vuosina munuaissyöpään.


title: Jim Duggan

text: Hacksaw palasi vuoden 2009 Royal Rumbleen 29. paikalta, mutta ei voittanut ottelua.


title: Jim Duggan

text: Vuonna 2011 hän pääsi WWE:n Hall of Fameen.


title: Levon Ter-Petrosjan

text: Levon Ter-Petrosjan (, ), s. 9. tammikuuta 1945) oli itsenäisen Armenian ensimmäinen presidentti 1991–1998.


title: Levon Ter-Petrosjan

text: Ter-Petrosjan syntyi Aleppossa Syyriassa syyrianarmenialaiseen kommunistiperheeseen, joka siirtyi 1946 Neuvosto-Armeniaan. Ter-Petrosjan valmistui 1968 Jerevanin yliopistolta ja täydensi opistojaan Leningradissa idäntutkimuksen instituutissa. Hän sai tohtorinarvon 1987. Hän työskenteli Manouk Abeghianin mukaan nimetyssä kirjallisuusinstituutissa sekä Maštoottien muinaisten käsikirjoitusten instituutissa Matenadaranissa.


title: Levon Ter-Petrosjan

text: Hänen poliittinen uransa alkoi 1960-luvulla ja helmikuussa 1988 hän johti Karabah-komiteaa, jonka tavoitteena oli yhdistää Vuoristo-Karabah Armeniaan. Viranomaiset pidättivät sen johtajat joulukuussa 1988 ja heidät pidettiin vangittuna seuraavan vuoden toukokuun loppuun. Ter-Petrosjan oli tämän jälkeen panarmenialaisen kansallisen liikkeen johtajistossa ja myöhemmin sen puheenjohtajana.


title: Levon Ter-Petrosjan

text: Elokuussa 1989 hänet valittiin tasavallan korkeimpaan neuvostoon. 4. elokuuta 1990 hänestä tuli Armenian SNT:n Korkeimman neuvoston puheenjohtaja, eli valtionpäämies.


title: Levon Ter-Petrosjan

text: Hänet valittiin maan presidentiksi 16. lokakuuta 1991 ja uudelleen 22. syyskuuta 1996. Uudelleenvalinnan yhteydessä oppositio esitti syytöksiä vaalivilpistä, mutta kansainväliset tarkkailijat tukivat maan johtoa. Hänen kannatuksensa laski myöhemmin kun häntä alettiin syyttää Neuvostoliiton jälkeisestä maan talouden romahduksesta. Erityisesti Armenian vallankumouksellinen liitto (Dašnatsutjun) arvosteli häntä, ja puolue kiellettiin ja sen johtajat vangittiin sen perusteella että johtajat olivat ulkomaalaisia maan lakien vastaisesti.


title: Levon Ter-Petrosjan

text: Ter-Petrosjan kannatti eräitä myönnytyksiä Azarbaidžanille Vuoristo-Karabahin kiistassa rauhansopimuksen saavuttamiseksi, mutta hallituksen ministerit, etenkin pääministeri Robert Kotšarjan kieltäytyivät hyväksymästä kansainvälisten välittäjien neuvottelemia myönnytyksiä. Vuonna 1998 Ter-Petrosjan erosi virastaan Vuoristo-Karabahin kiistan takia.


title: Levon Ter-Petrosjan

text: Syyskuussa 2007 Ter-Petrosjan puhui julkisesti ensimmäisen kerran lähes kymmeneen vuoteen ja arvosteli seuraajaansa Kotšarjania korruptiosta ja ilmoitti ehdokkuudestaan vuoden 2008 vaaleissa. Hän sai virallisten tulosten mukaan 21,5 % äänistä ja sijoittui toiseksi hallituksen tukeman presidenttiehdokkaan pääministeri Serž Sargsjanin jälkeen. Ter-Petrosjan kieltäytyi hyväksymästä tulosta ja syytti hallitusta tuloksen väärentämisestä.


title: Pamela Hayden

text: Pamela Hayden (s. 28. marraskuuta 1953) on yhdysvaltalainen ääninäyttelijä ja stand up -koomikko.


title: Pamela Hayden

text: Hayden tunnetaan useista äänirooleistaan animaatiosarja "Simpsoneissa", jossa hän esittää pääasiassa lapsihahmoja. Tärkein hänen rooleistaan sarjassa on Bart Simpsonin luokkatoveri ja ystävä Milhouse Van Houten, muita rooleja ovat Jimbo Jones, Rod Flanders, Sarah Wiggum, Miss Springfield ja Janey. Uransa alkuvaiheessa hän esiintyi televisiosarjoissa, kuten "Hill Street Blues" ja "Designing Women". Ensimmäisiä äänirooleja Hayden teki vuonna 1984.


title: Pamela Hayden

text: "Simpsonien" ohella Hayden tunnetaan muun muassa "Lloyd in Spacesta". Hän on antanut äänensä myös videopeleihin, kuten , ja The Simpsons Game.


title: Ihode

text: Ihode on kylä ja taajama Pyhärannassa Varsinais-Suomessa. Taajamassa oli vuoden 2011 lopussa 625 asukasta, joista 619 asui Pyhärannassa ja 6 Laitilan puolella.


title: Ihode

text: Ihode sijaitsee Turusta Raumalle johtavan Valtatie 8:n varressa. Sen naapurikyliä Pyhärannassa ovat Polttila ja Varhokylä Ihodesta hiukan Laitilaan päin valtatien 8 varrella. Ihodessa toimii peruskoulun 1–6 luokille opetusta antava ja myös esiopetusta tarjoava viisiopettajainen Ihoden koulu. Tunnetuihin ihodelaisiin kuuluu suomalainen poplaulaja Anna Eriksson.


title: Ihode

text: Kylän halki virtaa Ihodenjoki, joka laskee Kaukanlahteen Mannerveden perukassa Pyhärannan Kaukassa. Joki saa alkunsa Pyhärannan, Laitilan ja Rauman, aiemmin Kodisjoen rajalla sijaitsevasta Otajärvestä, joka on arvokas lintujärvi. Otajärvellä on retkeilyä varten muun muassa lintutorneja ja opastuspaikkana toimiva Otajärven luontotupa.


title: Hiiraan

text: Hiiraan on Somalian alue eli "gobol", jonka pääkaupunki on Beledweyne. Hiiraanissa suurin klaani on hawiye, mutta asukkaita kuuluu myös Rahanweyniin ja Darodiin. Alueen pinta-ala on 31 510 neliökilometriä. Vuonna 2008 asukkaita arvioitiin olevan vähän yli 517 000.


title: Hiiraan

text: Somalian ensimmäinen presidentti Aden Abdullah Osman Daar syntyi Hiiraanissa.


title: Annie-gaala 1973

text: Annie-gaala 1973 oli toista kertaa järjestetty palkintogaala, jossa jaettiin vuotuiset Annie-palkinnot vuoden 1973 parhaille animaatioiden tekijöille, joita oli vain yksi animaattori, ohjaaja ja tuottaja Walter Lantz, joka tunnetaan muun muassa Nakke Nakuttajan luojana.


title: Annie-gaala 1973

text: Voittajat lihavoituna:


title: John Giorno

text: John Giorno (s. 1936 New York City) on yhdysvaltalainen runoilija ja performanssitaiteilija.


title: John Giorno

text: John Giorno valmistui Columbian yliopistosta vuonna 1958. 1962 hän tutustui taiteilija Andy Warholiin työskennellessään pörssimeklarina New Yorkissa. Warholin vaikutus Giornon kehitykseen runoilijana oli erittäin suuri. He olivat hyvin läheisiä vuoteen 1964 saakka, jonka jälkeen he tapasivat vain harvoin. Heidän välinsä lämpenivät uudelleen vähän ennen Warholin kuolemaa vuonna 1987. Rock-klubeissa esiintynyttä Giornoa pidetään myös yhtenä Poetry Slam-liikkeen syntyyn vaikuttaneista hahmoista.


title: John Giorno

text: John Giorno nousi julkisuuteen esiinnyttyään Warholin elokuvassa "Sleep" (1963), jossa paikallaan olevalla kameralla kuvattiin Giornoa nukkumassa viiden tunnin ajan. Giorno perusti vuonna 1965 voittoa tavoittelemattoman tuotantoyhtiön nimeltä "Giorno Poetry Systems". Tuotantoyhtiön tarkoituksena oli tuoda runoutta uuden yleisön saataville käyttäen innovatiivisia teknologisia ratkaisuja. Giorno Poetry Systems julkaisi mm. äänilevyjä, cd-levyjä, kasetteja, videoita, DVD-levyjä, filmejä ja silkkipanotekniikalla painettuja runotauluja.


title: John Giorno

text: "Giorno Poetry Systemsin" taiteilijoita olivat mm. William S. Burroughs, Laurie Anderson, Patti Smith, Allen Ginsberg ja Philip Glass. Tuotantoyhtiönsä kautta Giorno toteutti vuosina 1969-1971 toimineen Dial-A-Poem runopuhelinpalvelun. Puhelimeen soitettiin sen toiminta-aikana miljoonia puheluita. Puhelinpalvelussa lukivat runojaan mm. Allen Ginsberg, Joe Brainard, Anne Waldman ja John Cage.


title: John Giorno

text: John Giorno on myös näkyvä AIDS-aktivisti, jonka vuonna 1984 perustama "AIDS Treatment Project" toimii edelleenkin.


title: John Giorno

text: Vuodesta 1964 samassa osoitteessa New Yorkin Boveryssa asunut ja tiibetinbuddhaisuutta harjoittava Giorno kirjoittaa ja esiintyy edelleen aktiivisesti. Viime vuosina hän on keskittynyt esiintymistensä ohella myös runovideoiden tekemiseen. Hänen videonsa "Just Say No To Family Values" voitti Zebra-runofilmikilpailun vuonna 2006.


title: John Giorno

text: John Giornon muistelmateos "You Got to Burn to Shine" (ISBN 1852423218) ilmestyi vuonna 1993. Hänen valitut runonsa vuosilta 1962-2007 "Subduing Demons in America" (ISBN 1593762046) ilmestyi vuonna 2008.


title: John Giorno

text: Suomessa Giorno on vieraillut yhteiskiertueella William S. Burroughsin kanssa vuonna 1984. Kesäkuussa 2010 John Giorno vieraili Suomessa tamperelaisen Annikin runofestivaalin kutsumana, missä hän oli pääesiintyjänä.


title: Zao (yhtye)

text: Zao (IPA: ˈzeɪoʊ, ) on yhdysvaltalainen yhtye kotoisin Greensburgista, Pennsylvaniasta ja yksi metalcore-suuntauksen aloittajayhtyeistä. Vuonna 1993 Parkersburgissa, West Virginiassa perustetussa Zaossa on soittanut useita muusikoita, ja yksikään alkuperäisjäsen ei enää soita yhtyeessä.


title: Zao (yhtye)

text: Yhtye on levyttänyt yhtiöille Solid State Records, Ferret Records ja Tooth & Nail Records. Zao on uransa aikana julkaissut 9 täyspitkää studioalbumia, 3 ep:tä, kahden levyn DVD-dokumenttivideon ja tehnyt useita konserttikiertueita. Yhtye on saavuttanut rajallisen mutta maailmanlaajuisen ihailijajoukon ja on samalla asettanut normit metalcore-suuntaukselle. Yhtye sai valtavirran huomiota vuoden 2004 albumillaan "The Funeral of God".


title: Zao (yhtye)

text: Kristinusko on vaikuttanut suuresti Zaon tuotantoon: koska perustajajäsenet väittivät harjoittavansa vahvaa suhdetta Jumalaan, Zaota pidettiin vakaumuksellisena, kristillisenä yhtyeenä. Tämä muuttui yhtyeen uran aikana: keulahahmo Jesse Smith muutti vähitellen näkemystään yhtyeen päämäärän suhteen ja ei pitänyt Zaoa enää täysin kristillisenä. Uuden laulajan Dan Weyandtin liityttyä Zaoon sanoitukset muuttuivat jyrkästi: Weyandt ei pitänyt kristinuskon eteenpäin viemistä tarkoituksena, vaan viestitti mieluummin, että hän eli Jumalan ansiosta, ja että tämä auttoi häntä henkikohtaisissa ongelmissa. Koska vain puolet yhtyeen jäsenistä sanovat olevansa kristittyjä, Zao ei pidä itseään enää kristillisenä yhtyeenä vaan ryhmänä avoinmielisiä artisteja. Kuitenkin yhtyeen MySpace-sivulla olevassa haastattelussa Zaon manageri sanoo, että kaikki jäsenet ovat kristittyjä. Kitaristi Scott Mellinger kuvasti yhtyeen näkemystä uskontoon sanomalla: "Me emme myy Kristusta. Me vain seuraamme Häntä!" Kirjoitti yhtye jatkossa kristillisistä aiheista sanoituksissaan tai ei, Zao sanoo soittavansa mielellään Cornerstone Festivalissa, joka on täysin kristillinen tapahtuma.


title: Myytinmurtajat (3. tuotantokausi)

text: Myytinmurtajat ("MythBusters") on yhdysvaltalainen televisiosarja. Jokaisessa jaksossa keskitytään kahteen tai kolmeen kaupunkitarinaan, yleiseen uskomukseen tai nettihuhuun, jotka pyritään empiirisillä kokeilla osoittamaan mahdollisiksi tai mahdottomiksi.


title: Myytinmurtajat (3. tuotantokausi)

text: Adam ja Jamie kilpailivat jälleen toisiaan vastaan. Tällä kertaa kisattiin, kumpi pakenee ensin vankilasta salsalla. Jamie voitti kisan.Jääsekoitusten lämpötilat:


title: Myytinmurtajat (3. tuotantokausi)

text: Oluiden lämpötilat (5 minuutin kuluttua):


title: Myytinmurtajat (3. tuotantokausi)

text: Lopulliset lämpötilat:


title: Myytinmurtajat (3. tuotantokausi)

text: Rakennustiimi rakensi muinaisen Bagdadin pariston ja kokeilivat siihen liittyviä myyttejä.


title: Myytinmurtajat (3. tuotantokausi)

text: Bagdadin paristoa voi käyttää...


title: Myytinmurtajat (3. tuotantokausi)

text: Adam ja Jamie päättivät kokeilla, voiko kristallilasia rikkoa ihmisäänellä, kuten Ella Fitzgerald teki Memorexin mainoksen mukaan.


title: Myytinmurtajat (3. tuotantokausi)

text: Kyseessä on eräs sanonta, kuten erääsä aikaisemmassa jaksossa tutkittavana ollut "neula heinäsuovassa".


title: Myytinmurtajat (3. tuotantokausi)

text: Pyramidivoimalla voi...


title: Myytinmurtajat (3. tuotantokausi)

text: Adam ja Kari laittoivat itsensä tässä myytissä koetukselle. Ensin heidän piti ajaa rata ilman mitään häiriöitä, sitten Jamien kännykän kautta antamilla kysymyksillä ja lopuksi humalassa eli juuri ja juuri alle 0,8 promillen annostuksella.


title: Myytinmurtajat (3. tuotantokausi)

text: Kyseessä on myytti elokuvasta "Robin Hoodin seikkailut" (1938), jossa Robin Hood halkaisi nuolen toisella nuolella.


title: Myytinmurtajat (3. tuotantokausi)

text: Jakso oli Myytinmurtajien toinen jakso, jossa jo testattuihin myytteihin palattiin.


title: Myytinmurtajat (3. tuotantokausi)

text: Vodka...


title: Myytinmurtajat (3. tuotantokausi)

text: Tämä myytti on peräisin japanilaisesta peliohjelmasta.


title: Myytinmurtajat (3. tuotantokausi)

text: Koska Adam ja Grant kärsivät merisairaudesta, Myytinmurtajat päättivät etsiä siihen parannuskeinon.


title: Myytinmurtajat (3. tuotantokausi)

text: Merisairauden voi parantaa...


title: A Sense of Purpose

text: A Sense of Purpose on In Flamesin yhdeksäs studioalbumi, joka julkaistiin 1. huhtikuuta 2008. Albumista julkaistiin myös rajallinen 1500:n kappaleen erikoispainos. Albumi on viimeinen, jolla esiintyy yhtyeen perustajajäsen Jesper Strömblad.


title: A Sense of Purpose

text: Albumi nousi Suomen virallisen listan sijalle 3.


title: Sven-Olof Westerlund

text: Sven-Olof Westerlund (s. 29. heinäkuuta 1935, Helsinki) on suomalainen taidegraafikko, kuvittaja ja taidemaalari. Hänet tunnetaan monenlaisista töitä: toisaalta valokuvamaisista lyijykynäpiirroksista ja grafiikan lehdistä, toisaalta abstrakteista töistä joissa on selkeärajaisia värikenttiä ja voimakkaita perusvärejä. Hän on myös kuvittanut ja taittanut kirjoja ja lehtiä, sekä suunnitellut levynkansia ja julisteita.


title: Sven-Olof Westerlund

text: Westerlund opiskeli Vapaassa Taidekoulussa 1954, Taideteollisessa oppilaitoksessa 1957–60 ja Aukusti Tuhkan ateljeessa 1961–63. Hänen töitään oli ensi kertaa esillä Helsingissä 1961.


title: Sven-Olof Westerlund

text: Westerlund palkittiin Pro Finlandia -mitalilla vuonna 1988. Hän asuu ja työskentelee Mäntsälän Ohkolassa.


title: Michelle Gayle

text: Michelle Patricia Gayle (s. 2. helmikuuta 1971 Lontoo, Iso-Britannia) on englantilainen näyttelijä ja laulaja. Hänet tunnetaan BBC:n saippuasarjasta "EastEnders", jossa hän esiintyi vuosina 1990–1993.


title: Michelle Gayle

text: Gayle oli ehdokkaana Ison-Britannian edustajaksi vuoden 2008 euroviisuihin kappaleella "Woo (You Make Me)". Isoa-Britanniaa edustamaan valittiin kuitenkin Andy Abraham.


title: Don Tapscott

text: Don Tapscott (s. 1947) on kanadalainen konsultti, kirjoittaja ja kansainvälisesti tunnettu puhuja, joka on erikoistunut liiketoimintastrategioihin ja organisaatiomuutokseen. Hän on kirjoittanut alaltaan useita kirjoja ja toimii perustamansa "New Paradigm" -nimisen yrityksen johtajana. Häntä pidetään eräänä merkittävimmistä kanadalaisista liike-elämän media-auktoriteeteista. Tapscott on nimitetty kunniatohtoriksi kahdessa kanadalaisessa yliopistossa.Tapscott on kirjoittanut, toimittanut, sekä ollut kanssakirjoittajana 11 kirjassa, jotka käsittelevät enimmäkseen teknologian merkitystä liiketoiminnassa ja organisaatiomuutoksessa. Hänen vuonna 2006 ilmestynyt kirjansa (yhdessä Anthony Williamsin kanssa) nimeltä "Wikinomics: How Mass Collaboration Changes Everything" pääsi useille bestseller-listoille ja valittiin muun muassa kuuden Financial Timesin ja Goldman Sachsin valitseman "Business book of the year" -ehdokkaan joukkoon vuonna 2007. Myös monet hänen aiemmista kirjoistaan ovat nousseet liike-elämän kirjojen bestseller-listoille.Kirjojensa lisäksi hän on kirjoittanut useita lehtiartikkeleita alaltaan sanomalehtiin ja liike-elämän aikakauslehtiin. Hän on toiminut myös enRoute-lehden kolumnistina.


title: Andy Abraham

text: Andrew Abraham (s. 16. heinäkuuta 1964 Lontoo, Iso-Britannia) on brittiläinen laulaja. Aiemmin roskakuskina toiminut Abraham nousi julkisuuteen "The X Factor" -kykyjenetsintäohjelman kautta vuonna 2005.


title: Andy Abraham

text: Abraham edusti Britanniaa vuoden 2008 Eurovision laulukilpailussa kappaleella ”Even If” ja sijoittui finaalissa 14 pisteellä 23:lle eli jaetulle viimeiselle sijalle Puolan ja Saksan edustajien kanssa.


title: Hồ Chí Minhin huoltotie

text: Hồ Chí Minhin huoltotie (eli Truong-Son vuorten strateginen huoltotie) oli Vietnamin sodan aikana reitti, jota kautta kuljetettiin joukkoja, aseita ja tarvikkeita Pohjois-Vietnamista Etelä-Vietnamin Vietkong-sisseille. Tie kulki vuorten ja viidakoiden halki. Sen kokonaispituus oli 400 kilometriä. Käytännössä se oli polkujen, tunnelien ja muiden väylien verkosto, jossa kulkuväyliä oli 15 000 kilometriä. Huoltotie alkoi Laosin Mu Gian solan seuduilta ja päättyi Saigonin seuduille. Ho Chi Minhin huoltotien tarkoitus oli saada tarpeellinen määrä kalustoa rintamalle ja huhujen mukaan myös amerikkalaisten linjojen taakse. Alueella toimiminen oli vaikeaa niin Pohjois-Vietnamin armeijalle kuin amerikkalaisille ja etelävietnamilaisille. Pohjois-Vietnamin armeija pystyi estämään Yhdysvaltain vastatoimet huoltotietä vastaan. Erikoisjoukkojen kuljetukset lentoteitse, pommitukset ja maahyökkäys Laosiin epäonnistuivat, kun huoltotie tukittiin. Niinpä Pohjois-Vietnamin kansanarmeija pystyi parantamaan tietä jatkuvasti.


title: Hồ Chí Minhin huoltotie

text: Ho Chi Minhin huoltotie oli alun perin vain polku viidakossa. Se ei ollut kokonaan näkyvissa. Pohjoisvietnamilaiset alkoivat tiedustella sopivaa joukkojen siirtoreittiä vuonna 1959. He käyttivät apuna apuna annamiittien vähemmistökansoja. Ensimmäinen sotilasosasto kulki Etelä-Vietnamiin kesäkuussa 1959. Pohjoisvietnamilaiset pyrkivät kulkemaan varoen jättämättä jälkiä. Tien kulkijat ylittivät 9-tien vain yöllä. Pian Etelä-Vietmanin armeija huomasi jälkiä kulkemisesta Kha Sanhin lähellä. Vuonna 1960 etelävietnamilaiset vangitsivat ensimmäiset vesitse kulkeneet soluttautujat. Vuonna 1960 Yhdysvallat suunnitteli Etelä-Vietnamin rajojen sulkemista soluttautumiselta maalla ja merellä. Vuonna 1961 Hanoin sotilasjohto siirsi reitin Laosiin, josta eräs kenraali oli siirtänyt parhaat sotilasosastonsa pois, koska halusi käyttää niitä vallan saamiseen. Pohjois-Vietnam alkoi järjestää reitille väliasemia. Vuonna 1961 etelävietnamilaiset löysivät yhden väliaseman. Vuosina 1962-1963 reitin kautta kulki yli 30 000 sotilasta etelään.


title: Hồ Chí Minhin huoltotie

text: Vuoteen 1964 asti Pohjois-Vietnam empi, rakentaisiko se reitille kuorma-autojen kuljettavia teitä. Vuonna 1964 Pohjois-Vietnam lähetti pioneereja rakentamaan teitä reitille. Tiestä tuli jo vuoteen 1965 mennessä mutkikas tieverkosto, jossa oli väliasemia. Näitä pohjoisvietnamilaiset kutsuivat nimellä "Binh tram" . Reittiä valvonut Osasto 665 reititti tieverkoston kautta tulleet kolonnat aina turvallisimmalta näyttävää tietä pitkin. Väliasemia oli kymmeniä. Reitin avainkohtia puolustivat ilmatorjuntapatteristot. Osasto 665 oli se joka kuljetti tavaraa ja joukkoja reitillä. Vuonna 1965 se kuljetti tavaraa yhtä paljon kuin aiempina vuosina yhteensä. Kuorma-autot saattoivat ajaa tietä vain kuivan kauden aikana. . Mutta yhtä hyvin maasto ja olot olivat vaikeita amerikkalaisille ja pohjoisvietnamilaisille. Kulkutaudit, nälkä, vaikea maasto, villieläimet, amerikkalaisten erikoisjoukot ja pommitukset vaivasivat pohjoisvietnamilaisia


title: Hồ Chí Minhin huoltotie

text: Yhdysvaltain U2-tiedustelukoneet huomasivat Laosissa tapahtuvat pohjoisvietnamilaisten tienrakennuksen maaliskuussa 1964.. Kesäkuussa etelävietnamilaiset kommandot pudotettiin operaatio "Leaping Lenan" puitteissa Seponesta pohjoiseen ja 9. tiestä etelään. Suurin osa kommandoista katosi, vain muutama palasi hengissä.


title: Hồ Chí Minhin huoltotie

text:
Vuonna 1965 Yhdysvallat kiihdytti osallistumistaan Vietnamin sotaan. Niinpä Yhdysvaltojen "tiedustelupartiot" alkoivat toimia, ja tuloksia kuvattiin hyviksi. Mutta liikkuminen pensaikossa oli vaikeaa, myrkkykäärmeet ja malariahyttyset aiheuttivat vaikeuksia. Yhdysvaltain ja paikallisista joukoista koostuvat "SOG" joukot ja pohjoisvietnamilaiset sotivat tien hallinnasta. Helikopterit kuljettivat SOG-joukkoja kohteisiinsa. Joskus erikoisjoukkoja pudotettiin laskuvarjoillakin. SOG perusti eteentyönnettyjä tukikohtia.
. Huoltotietä vastaan taistelevien Spike-erikoisryhmien helikopterikuljetus oli vaikeaa. Erikoisjoukkojen tukikohtia oli vain muutamia. Viidakoiden lehväpeitto laajalti esti helikopterien laskeutumisen, harvoja aukkoja lukuun ottamatta. Aukot olivat yleensä pohjoisvietnamilaisten tai Laosin sissien valvomia. Mahdollisten hyökkäyskohteiden : aukkojen, lähteiden, polkujen jne lähellä oli vartijoita, jotka varoittivat esimerkiksi kiväärinlaukauksin lähestyvästä vaarasta. SOG-erikoisjoukkojen kuljetukseen ja suojaamiseen käyttämä noin viiden lentokoneen lentue piti kovaa ääntä, jolloin vartijat valpastuivat ja tekivät hälytyksen .


title: Hồ Chí Minhin huoltotie

text: Pohjois-Vietnamin joukot pyrkivät hävittämään Yhdysvaltain armeijan ja sen liittolaisten tukikohtia, jotka uhkasivat huoltotietä. Esimerkiksi A Shaussa pohjoisvietnamilaiset iskivät erikoisjoukkojen leiriin helmikuussa 1966. Vuonna 1968 pohjoisvietnamilaiset valtasivat Kham Ducin leirin, joka oli pohjoisten Spike-erikoisjoukkojen tukikohta.


title: Hồ Chí Minhin huoltotie

text: Yhdysvallat myös pommitti tietä, mutta pohjoisvietnamilaiset korjasivat vauriot. He myös kykenivät vastatoimista huolimatta laajentamaan tietä.


title: Hồ Chí Minhin huoltotie

text: Yhdysvaltain vastatoimet jäivät loppujen lopuksi aina puolinaisiksi. Vuonna 1966 suuri määrä pohjoisvietnamilaisten joukkoja, panssareita, pioneereja kulki tietä etelään. Vuonna 1967 tie alkoi olla kommunistijoukoille välttämätön. Erinäisissä pommituksissa kuoli yli 10 000 ylläpitoon osallistunutta ihmistä.


title: Hồ Chí Minhin huoltotie

text: Yhdysvaltain armeijan hyökkäys vuonna 1970 Kamputseassa ja Laosissa oli yritys pysäyttää huoltotien toiminta kokonaan. Etelä-Vietnamin armeija hyökkäsi 8. helmikuuta Laosiin. Mutta Pohjois-Vietnamin armeija ajoi hyökkääjät pois Laosista maaliskuun loppuun mennessä. Pohjois-Vietnamin kuorma-autot kulkivat tietä pitkin uudestaan muutaman päivän kuluttua hyökkäyksen päättymisestä. Tien merkitys oli suurin Vietnamin sodan lopussa, jolloin amerikkalaisia joukkoja ei enää ollut merkittävästi Vietnamissa. Silloin tie kulki Vietnamin alueella. Ho Tsi Minhin huoltotien kautta Sihanoukvilleen vienyt merireitti sulkeutui 1969..


title: Veli Koljonen

text: Veli Koljonen (s. 1951) on muoniolainen taiteilija. Koljonen kuvaa Lapin luontoa, kasveja ja eläimiä. Koljonen hankki nuorena oppia maalaamiseen Saksassa. Hänet tunnetaan värikkäänä taiteilijapersoonana. Maalauksen lisäksi hän ilmaisee itseään musiikin avulla, laulaen ja soittaen uruilla. Koljonen on myös erämies ja hän löytää aiheita eräreissuilta. Hänellä on kelolinna galleriana ja ateljeekotina Muonion Särkijärven kylässä.


title: Veli Koljonen

text: Veli Koljosen isä oli tunnettu kirjailija, valokuvaaja ja lauluntekijä Vilho Koljonen.


title: Johan Arajuuri

text: Johan (Janne) Viktor Ahlroth, v:sta 1936 Arajuuri (23. kesäkuuta 1894 Tohmajärvi – 28. helmikuuta 1961 Helsinki) oli suomalainen jääkärikenraalimajuri ja poliisikomentaja. Hänen vanhempansa olivat tehtailija Viktor Ahlroth ja Ida Maria Suhonen sekä veljensä jääkärieverstiluutnantti Armas Arajuuri. Hänet vihittiin avioliittoon vuonna 1920 Elise Maria Seeckin kanssa. Johan Viktor Arajuuri on haudattu Joensuuhun.


title: Johan Arajuuri

text: Johan Ahlroth kirjoitti ylioppilaaksi Joensuun klassisesta lyseosta vuonna 1912. Hän jatkoi opintojaan Helsingin yliopiston filosofisen tiedekunnan maanviljelystaloudellisella osastolla vuosina 1912–1915. Hän suoritti metsienhoitotutkinnon alkututkinnot ja käytännölliset työt. Hän liittyi Karjalaiseen Osakuntaan. Hän seurasi opetusta Sotakorkeakoulun komentajakurssilla syksyllä 1925, suoritti yleisen osaston 1. vuosikurssin loppututkinnot ja kävi 2. vuosikurssin vuosina 1926–1927.


title: Johan Arajuuri

text: Johan Ahlroth liittyi yhtenä ensimmäisten niiden vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedtin leirin harjoitusalueella. Leirille hän ilmoittautui 55 muun miehen kanssa 25. helmikuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen Preussin Jääkäripataljoona 27:n 1. komppaniaan. Hän osallistui taisteluihin ensimmäisessä maailmansodan itärintamalla Saksan armeijassa Riianlahdella Misa- ja Lielupejokien suilla. Hänet komennettiin Suomeen suorittamaan värväystehtäviä 12. toukokuuta 1916 ja hän palasi takaisin pataljoonaan 30. kesäkuuta 1916. Hän suoritti Liepājassa sotakoulun A-kurssin sekä osallistui "Suomalaisen sotilaskäsikirjan" laatimiseen.


title: Johan Arajuuri

text: Ahlroth saapui Suomeen (Vaasaan) jääkäreiden pääjoukon mukana kapteeniksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 2. jääkärirykmentin 4. jääkäripataljoonan 1. komppaniaan, jonka päällikkönä hän osallistui taisteluihin Kalevankankaalla, jossa hän haavoittui 28. maaliskuuta 1918.


title: Johan Arajuuri

text: Hän palveli samassa yksikössä, josta muodostettiin , myöhemmin hänet nimitettiin rykmentin I pataljoonan komentajaksi. Vastaperustetun Keski-Suomen rykmentin I pataljoonan komentajaksi hänet komennettiin 15. maaliskuuta 1919. Armeijasta hänet siirrettiin suojeluskuntajärjestön palvelukseen 4. kesäkuuta 1919 ja sijoitettiin Yliesikunnan sotilaallisen osaston päälliköksi. Tästä tehtävästä hänet komennettiin 1. huhtikuuta 1920 Porin suojeluskuntapiirin 1. sotilasohjaajaksi, josta tehtävästä hän siirtyi 1. huhtikuuta 1921 Uudenmaan rykmentin II pataljoonan komentajaksi. Jalkaväen aliupseerikoulun johtajaksi hänet nimitettiin 22. heinäkuuta 1921, Polkupyöräpataljoona 1:n komentajaksi hänet nimitettiin 27. helmikuuta 1924, josta tehtävästä edelleen Keski-Suomen rykmentin komentajaksi 20. maaliskuuta 1925. Hän toimi 2. divisioonan komentajan sijaisena 27. huhtikuuta – 29. elokuuta 1925, jonka jälkeen hänet siirrettiin Porin rykmentin komentajaksi. Kesällä 1930 hän toimi sotakorkeakoulun väliaikaisena johtajana. Hänet komennettiin 1. maaliskuuta 1932 1. sotilasmaakuntaan ja määrättiin Turunmaan sotilasläänin komentajaksi 1. heinäkuuta 1933. Helsingin kaupungin poliisimestariksi ja poliisikomentajaksi hänet nimitettiin 23. helmikuuta 1934.


title: Johan Arajuuri

text: Talvisotaan Arajuuri osallistui 4. divisioonan komentajana Karjalankannaksella. Kyseisen divisioonan komentajana hän toimi 1. maaliskuuta 1940 alkaen, jolloin hänet nimitettiin eversti A. A. Kailan tilalle. Sodan jälkeen Arajuuri toimi Helsingin kaupungin poliisikomentajana. Jatkosodassa hän toimi Suomen miehitystä edustaneen Itä-Karjalan sotilashallinnon päällikkönä 1941–1942 ja komentajana 1942–1943, jonka jälkeen hänet komennettiin takaisin Helsingin kaupungin poliisikomentajaksi.


title: Johan Arajuuri

text: Suomen häviämän jatkosodan ja varsinkin Itä-Karjalan sotilashallinnon komentajuuden vuoksi Arajuuren oli siirryttävä maanpakoon. Ruotsista käsin hän avusti Suomen viranomaisia Lapin läänin evakuoimisessa Lapin sodan tieltä syksyllä 1944. Vakinaisten upseerien luettelosta Arajuuri poistettiin siirrolla reserviin 1945. Ruotsista Arajuuri matkusti Etelä-Afrikkaan Gustaf Eriksonin nelimastoparkki "Passatilla" jatkaen matkaansa edelleen Argentiinaan ja Brasiliaan. Monien jatkosodan suomalaisupseerien tavoin siirtyminen lähinnä metsäteollisuus- ja vakuutusyhtiöiden "suojatyöpaikkoihin" onnistui myös Arajuurelle, joka toimi päällikkönä Suomen Paperitehtaiden Yhdistyksessä vuodesta 1949 kuolemaansa saakka.


title: Johan Arajuuri

text: 1. divisioonan kunniatuomioistuimen puheenjohtajana hän toimi vuosina 1928–1931, Suomen Ilmapuolustusliiton lisätyn johtokunnan jäsenenä hän toimi vuosina 1929–1934 ja varajäsenenä vuonna 1935. Ohjesääntötoimikunnan jäsenenä hän laati ehdotuksen jalkaväen ohjesäännöksi vuosina 1930–1932.


title: Unplugged (Eric Clapton)

text: Unplugged on brittiläisen laulaja-lauluntekijä Eric Claptonin soolouran kuudes livealbumi. Albumi äänitettiin Englannin Windsorissa vuoden 1992 tammikuussa Music Televisionin suosittua "MTV Unplugged" -ohjelmasarjaa varten ja se julkaistiin saman vuoden elokuussa CD- ja vinyylilevynä ja C-kasettina.


title: Unplugged (Eric Clapton)

text: Albumi voitti kuusi Grammy-palkintoa vuonna 1993. Albumi palkittiin vuoden albumina ja Clapton palkittiin albumin johdosta sekä parhaan mieslaulajan popesityksestä että parhaan mieslaulajan rockesityksestä. Albumin kappale ”Tears in Heaven” palkittiin vuoden kappaleena ja vuoden levytyksenä. Lisäksi kappale ”Layla” palkittiin parhaana rock-kappaleena.


title: Hevinkelium

text: Hevinkelium on turkulainen heavy metal -yhtye, joka tuli tunnetuksi metallimusiikiksi sovittamistaan virsistä. Yhtye on julkaissut yhden albumin ja muutaman singlen.


title: Hevinkelium

text: Kotisivujensa mukaan baarikeskustelusta alkunsa saanut yhtye perustettiin vuonna 1997, ja se julkaisi Mefisto Productions -levymerkillä albumin "Varrella virren". Julkaistuaan esikoislevynsä Hevinkelium hankki mainetta soittamalla useita konsertteja vuodessa.


title: Hevinkelium

text: Vuonna 2003 laulaja Taage (Tapio Laiho) perusti heavy metal -yhtyeen Kilpi yhdessä kitaristi Petteri Kilven kanssa. Vuonna 2006 Taage osallistui Metallimessuun esilaulajana. Tämä metallimusiikin säestyksellä pidettävä jumalanpalvelus herätti konseptina huomiota lehdistössä, ja jotkut toimittajat olettivat Taagen olevan mukana juuri Hevinkelium-taustansa vuoksi.


title: Hevinkelium

text: Sakkeus/Sacce eli Sakke Koivula tunnetaan myös Peer Günt -yhtyeen rumpalina.


title: Hevinkelium

text:
Hevinkelium teki paluun vuonna 2007, vaikka olikin ollut kasassa koko ajan, ja aloitti jälleen vuotuiset konserttiesiintymiset.
Hevinkelium soittaa Turussa joka vuosi joulun tietämillä jouluehtoollis-konsertin (tapahtuma on jo perinne vuodesta 1998)
Hevinkeliumin musiikki on perinteistä, melodista ja suoraviivaista heavy metalia. Laulu on korkeaa ja mahtipontista. Tempo vaihtelee keskinopeasta laahustavan hitaaseen tyyliin. Uruilla on kuuluva osuus yhtyeen äänimaisemassa, ja niitä soitetaan myös kirkkomusiikin tyylisesti. Yhtye nimittää musiikkiansa "Beetleheviksi", ja metallisovitukset noudattavat vapaasti mukaillen alkuperäisiä virsisävellyksiä. Varhaisissa mainoskuvissaan yhtye käytti uskonnollisia asuja.


title: Hevinkelium

text: Yhtyeellä on parodinen maine, ja lehdistö ottaa Hevinkeliumin harvoin vakavasti. Vaikka Hevinkeliumia ei välttämättä voi nimittää "kristilliseksi yhtyeeksi", ryhmä mainitaan usein suomalaisissa metallimusiikkia käsittelevissä lehtiartikkeleissa, kun huomioidaan suuntauksen kristillisemmät edustajat tai puhutaan kristillisen metallimusiikin käsitteestä. Hevinkeliumin levyt eivät ole myyneet suuria määriä (joskin 1000 kpl ensimmäinen painos myytiin loppuun hetkessä), ja sen saamat arvostelut ovat vaihtelevia. Levystä on otettu ainakin kolme painosta. Hevinkelium on kuitenkin tunnettu Suomen metallipiireissä, ja yhtyeellä on huumorimaineestaan huolimatta kannattajia myös hengellisissä piireissä.


title: Hevinkelium

text: Vuonna 2011 internet-palvelu UGO listasi Hevinkeliumin promootiokuvan maailman 36. huonoimmaksi kautta aikojen.Singlet: Tiellä ken vaeltaa/ Herra matkamies maan (1999), ja Mä silmät luon ylös taivaaseen (2006)


title: Tobin Bell

text: Tobin Bell, oik. Joseph H. Tobin, Jr., (s. 7. elokuuta 1942 Queens, New York, New York, Yhdysvallat) on yhdysvaltalainen näyttelijä. Hänet tunnetaan parhaiten Jigsaw’n roolista "Saw"-elokuvista.


title: Tobin Bell

text: Tobin Bell syntyi nimellä Joseph H. Tobin, Jr. Queensissa, New Yorkissa ja kasvoi Massachusettsin Weymouthissa. Hänen äitinsä, Eileen Bell, on brittiläinen näyttelijä, joka työskentelee Quincy Repertory Companyssa. Bellin isä, Joseph H. Tobin Sr., perusti WJDA-radioaseman Quincyssä, Massachusettsissa ja toimi kerran New Yorkin osavaltion Gloversvillen kaupungin pormestarina.


title: Tobin Bell

text: Bell opiskeli collegessa journalismia ja liberaalitieteitä aikomuksenaan ruveta kirjailijaksi ja toimia radiossa. Häntä myös kiinnostivat ympäristöasiat ja hankki maisterin paperit luonnontieteistä New Jerseyn Montclair State Universitystä ja samaan aikaan hän työskenteli New York Botanical Gardenilla Bronxissa, New Yorkissa. Hume Cronyn ja Jessica Tandy Bostonin yliopistolla innoittivat häntä aloittamaan näyttelijänuran.


title: Tobin Bell

text: Bell aloitti näyttelijänuransa vuonna 1980 ja hänestä tuli The Actors Studion jäsen. Hän teki debyyttinsä pienessä roolissa tarjoilijana vuonna 1982 ensi-iltansa saaneessa elokuvassa "Tootsie – lyömätön lyyli", jonka pääosassa esiintyy Dustin Hoffman. Hänen varhaisimpiin elokuviin lukeutuvat myös "Mississippi palaa", "Syytön mies", "Mafiaveljet" ja "Ruby" sekä vierailut televisiosarjoissa, kuten "Kutsukaa McCall", "Koira haudattuna" ja "Seinfeld".


title: Tobin Bell

text: Bell esittää useasti rosvoa tai sarjamurhaajaa ja on tullut tunnetuksi erittäin pehmeästä, ilmeettömästä äänestään. Hän näytteli palkkamurhaajaa elokuvassa "Firma" (1993) ja pommittaja Theodore Kaczynskia televisioelokuvassa "" (1996). Hänellä on ollut myös Mendozan rooli elokuvassa "Tulilinjalla" (1993) ja Dog Kellyn rooli elokuvassa "Nopeat ja kuolleet" (1995). Hän on myös lainannut ääntään Zaragozalle animaatioelokuvaan "Tie El Doradoon" (2000). Hän on tehnyt vierailuja televisiosarjoihin "Sopranos", "Alias", "Siskoni on noita" ja "24".


title: Tobin Bell

text: Viime aikoina Bell on esittänyt Jigsaw-sarjamurhaajaa, joka haluaa uhrien arvostavan elämää kieroilla peleillä, elokuvassa "Saw" ja sen jatko-osissa "Saw II", "Saw III", "Saw IV", "Saw V", "Saw VI" ja "Saw VII 3D" (2004–2010). Bell on allekirjoittanut viisi sopimusta elokuvasarjassa. Hän on tehnyt rooleja muihinkin kauhuelokuviin, kuten "Buried Alive", "Decoys 2" ja "Boogeyman 2". Hän myös ääninäytteli Jigsaw’n videopeleihin "Saw" (2009) ja "" (2010). Hän voitti vuonna 2006 Fangorian Chainsaw Awardin elokuvasta "Saw II". Lisäksi hän on ollut kaksi kertaa ehdokkaana MTV Movie Awardsin kategoriassa ”paras roisto” vuosina 2006 ja 2007 elokuvista "Saw II" ja "Saw III". Bell voitti 3. lokakuuta 2009 Chiller-Eyegore Awardin kategoriassa ”paras roisto elokuvasarjassa” elokuvasta "Saw V". Bell on saanut myös kolme kertaa ehdokkuuden Scream Awardsin kategoriaan ”paras roisto” vuosina 2005, 2006 ja 2007.


title: Tobin Bell

text: Bell on kuuluisa eläinten ystävä. Hän on lainannut viittä kissaansa ja kahta koiraansa elokuviinsa. Näyttelemisen lomassa Bell työskentelee myös baseballvalmentajana. Hän harrastaa myös patikointia ja kitaransoittoa. Bell on naimisissa ja hänellä on kaksi lasta.


title: Special Boat Service

text: Special Boat Service on Iso-Britannian merivoimien erikoisjoukko ja rinnastuu maavoimien SAS (Special Air Service) -erikoisjoukkoihin. Yksikön nimi oli aiemmin Special Boat Squadron. SBS on pääosin kuninkaallisen merijalkaväen (Royal Marine Commandos) sotilaista rekrytoitu merellisiin operaatioihin erikoistunut osasto, joka toimii myös maalla. SBS on toiminut rinnan SAS:n kanssa muun muassa Afganistanissa ja Irakissa. Yksikön operatiivinen vahvuus on noin 120 sotilaista, jotka kaikki ovat saaneet taistelusukeltajan koulutuksen.


title: Pospisil

text: Pospisil on vuonna 1988 toimintansa aloittaneen Puolikuu-yhtyeen englanninkieliseksi sivuprojektiksi perustettu yhtye. Tyylillisesti Pospisilin tuotanto edustaa pop- ja rockmusiikkia. Nimi viittaa 1960-70-lukujen taitavaan jääkiekkoilijaan František Pospišiliin.


title: Pospisil

text: Pospisilin ensimmäinen levytys on vuonna 2005 RealLife Records -levymerkillä julkaistu single "You Baby". Kappaleesta julkaistiin myös osin samoja soittotaustoja hyödyntäen Puolikuun nimellä vuonna 2006 suomenkielinen versio nimeltä "Hei Dee Dee". Viimeksi mainitun julkaisusta vastasi Bonnier Amigo.


title: Pospisil

text: Pospisilin ensimmäinen pitkäsoittolevy "Acapulco" ilmestyi 5. maaliskuuta 2008. Levyn kustantamisesta vastasi Rocket Records. Levyn päättävä kappale "Last Train to Acapulco" sai jonkin verran radiosoittoa.


title: Pospisil

text: Pospisil-yhtyeen keulahahmo on sen laulusolisti Kari Pesonen, joka on myös säveltänyt ja sanoittanut kaikki yhtyeen kappaleet.


title: Jenna Elfman

text: Jennifer Mary Elfman (omaa sukua Butala, s. 30. syyskuuta 1971 Los Angeles, Kalifornia) on yhdysvaltalainen näyttelijä.


title: Jenna Elfman

text: Elfman opiskeli alun perin tanssijaksi Los Angeles County High School for the Artsissa, josta hän valmistui vuonna 1989. Sittemmin Elfman siirtyi näyttelijäksi opiskeltuaan ennen näyttelijän uraansa Beverly Hills Playhousessa. Hän teki jo 1990-luvulla cameorooleja televisiosarjoissa, mutta aloitti näyttelemisen varsinaisesti 1990-luvun puolessavälissä.


title: Jenna Elfman

text: Parhaiten Elfman tunnetaan televisiosarja Dharma ja Gregin myötä, jonka roolissa hän oli vuosina 1997–2002. Tämän aikana Elfman palkittiin muun muassa Golden Globella vuonna 1999. Elfmanilla on ollut myös pääosa tv-sarjassa Puolivahingossa, sekä yksi päärooleista tv-sarjassa Amerikan ykkösperhe (yhdessä Bill Pullmanin kanssa).


title: Jenna Elfman

text: Jenna Elfman meni naimisiin näyttelijä Bodhi Elfmanin kanssa 18. helmikuuta 1995. Heillä on kaksi lasta, Story Elias (s. 23. heinäkuuta 2007) ja Easton Quinn Monroe (s. 2 maaliskuuta 2010). Bodhi Elfmanin setä on elokuvamusiikin säveltäjä Danny Elfman. Jenna ja Bodhi ovat skientologeja ja toimineet lukuisissa skientologiaan kuuluvissa järjestöissä.


title: Juselius

text: Jusélius tai Juselius on muun muassa seuraavien henkilöiden sukunimi:


title: Ben Diskin

text: Benjamin Isaac "Ben" Diskin (s. 25. elokuuta 1982 Los Angelesin piirikunta, Kalifornia) on yhdysvaltalainen ääninäyttelijä, joka aloitti uransa lapsinäyttelijänä.


title: Ben Diskin

text: Diskin aloitti uransa jo viisi vuotiaana ja esiintyi muun muassa elokuvassa Lastentarhan kyttä, josta hänet palkittiin yhdessä kymmenen muun lapsinäyttelijän kanssa erinomaisesta nuorten näyttelijöiden ryhmästä. Diskin esiintyi vielä pienissä rooleissa televisiosarjoissa, kuten Chicagon lääkärit ja Hei, olen Susan ennen siirtymistään ääninäyttelemisen pariin


title: Ben Diskin

text: Ääninäyttelemisen pariin Diskin päätyi vuonna 1993 ollessaan 11-vuotias animaatiosarjan Problem Childin myötä, josta hän sai Young Artist -ehdokkuuden vuonna 1995. Vuonna 2002 Diskin sai merkittävimmän ääniroolinsa -animaatiosarjassa, jossa hän ääninäytteli sarjan päähahmoa Numero 1:stä ja Numero 2:sta, sekä useita sivuhahmoja. Sarjan aikana Diskin dubbasi animesarjoja, kuten Blood+ ja Naruto. Vuonna 2008 Diskin oli Hämähäkkimieheen perustuvassa animaatiosarjassa Hämmästyttävä Hämähäkkimies Venomin roolissa. Samana vuonna hän dubbasi englanniksi Stitchin roolin animesarjassa Stitch!. Vuotta myöhemmin Diskin oli myös Hämähäkkimiehen roolissa videopelissä .


title: M240

text: M240 on FN Herstal -asetehtaan valmistama yhdysvaltalainen yleiskonekivääri, joka perustuu belgialaiseen FN MAG -kevytkonekivääriin.


title: M240

text: M240 otettiin käyttöön Yhdysvaltain armeijassa vuonna 1977, jolla korvattiin M73 ja M219 konekiväärit, sekä .50 kaliiperinen M85. 1980-luvulla Yhdysvaltain merijalkaväki otti käyttöön M240 ja M240E1 ajoneuvoihin, kuten LAV-25.


title: M240

text: 1990-luvun alussa M240E4 korvasi M60E4:n, jonka se voitti kilpailussa korvata useita vuosia palveluksessa käytetyn M60:nen. M240E4:n nimi muutettiin muotoon M240B.


title: Annie-gaala 1974

text: Annie-gaala 1974 oli kolmatta kertaa järjestetty palkintogaala, jossa jaettiin vuotuiset Annie-palkinnot vuoden 1974 parhaille animaatioiden tekijöille.


title: Annie-gaala 1974

text: Voittajat lihavoituna:


title: Luettelo Suomen ensimmäisistä kansakouluista

text: Tämä artikkeli on luettelo Suomen ensimmäisistä kansakouluista perustamisvuoden mukaan.Kansakoulujen perustamisessa vilkkain kausi oli vuosien 1870 - 1890 välillä, koska vuoden 1865 kunnallisasetus määräsi perustamaan kouluja eri piireihin. Aktiivisin aloitteentekijäryhmä paikallistasolla oli papisto. Paikallisen väestön suuri enemmistö - rahvas ja talonpojat - olivat puolestaan aktiivisia kansakoulujen vastustamisessa.


text: Kahdeksassa kunnassa kymmenestä nämä ryhmät asettuivat vastustamaan ensimmäisen kansakoulun perustamista. Vastustajien pääargumentti oli talous. Myös kansakoulutietojen hyödyllisyydestä esitettiin runsaasti epäilyjä. Kansakoulun perustamista ajaneet ryhmät saivat voimakasta tukea hankkeelleen kuvernööreiltä.


text: Luettelo seuraavassa ei ole täydellinen.


text: Pojille PM


title: Michael Janyk

text: Michael Janyk (s. 22. maaliskuuta 1982 Vancouver, Kanada) on kanadalainen alppihiihtäjä, pujottelun MM-mitalisti.


title: Michael Janyk

text:
Janyk sijoittui Bormion MM-kilpailuissa 2005 pujottelussa 11:nneksi.
Torinon olympialaisissa 2006 hän oli samassa lajissa seitsemästoista ja Åren MM-kilpailuissa 2007 kuudes. Val d'Isèren MM-kilpailuissa 2009 Janyk saavutti lajissa pronssia. Vancouverin olympialaisissa 2010 hän pujotteli 13:nneksi, Schladmingin MM-kilpailuissa 2013 14:nneksi ja Sotšin olympialaisissa 2014 16:nneksi.


title: Michael Janyk

text: Janyk ei ole voittanut urallaan yhtään maailmancupin osakilpailua, mutta on ollut toinen kerran, Beaver Creekin pujottelussa joulukuussa 2006.


title: Michael Janyk

text: Myös Michaelin sisko Britt on menestynyt hyvin alppihiihdossa.


title: Kenichi Fukui

text: Kenichi Fukui (, 4. lokakuuta 1918 Nara − 9. tammikuuta 1998 Kioto) oli japanilainen kemisti. Hän sai Nobelin kemianpalkinnon vuonna 1981 löydöistään uloimpien orbitaalien merkityksestä kemiallisissa reaktioissa, erityisesti molekyylit jakavat elektroneja uloimmilta orbitaaleilta, joilla ydin ei vedä niitä yhtä voimakkaasti puoleensa kuin elektroneja, jotka ovat alemmilla energiatasoilla. Fukui jakoi palkinnon Roald Hoffmannin kanssa.


title: Kenichi Fukui

text: Fukui toimi Kioton yliopistossa fysikaalisen kemian professorina 1951–1982. Vuosina 1982–1988 hän oli Kioton teknologiainstituutin johtaja. Fukui oli myös International Academy of Quantum Molecular Sciencen jäsen.


title: Endtroducing.....

text: Endtroducing... on DJ Shadow’n debyyttialbumi. Se julkaistiin 19. marraskuuta 1996 Mo’ Wax -levy-yhtiön kautta. Albumi on kerännyt mainetta ja kriitikoiden arvostusta poikkeuksellisella rakenteellaan. Se on koottu kokonaan sampleista ja sisältää hip hopia, jazzia ja funkia, sekä myös vanhoja TV-ohjelmia ja haastatteluja. "Endtroducing..." pääsi Guinnessin ennätysten kirjaan ensimmäisenä täysin sampleista koottuna albumina.


title: Endtroducing.....

text: Albumi pääsi sijalle 69 musiikkilehti Spinin vuosien 1985–2005 sadan parhaan albumin listalla. Lisäksi Time valitsi sen sadan kaikkien aikojen parhaan albumin joukkoon.


title: Endtroducing.....

text: Albumin kappaleessa ”Midnight in a Perfect World” samplataan Pekka Pohjolan kappaletta ”Sekoilu seestyy - The Madness Subsides”.


title: Afrikanmetsärotta

text: Afrikanmetsärotta ("Praomys jacksoni") on jyrsijälaji, jota tavataan lähes koko Saharan eteläpuolisessa keskisessä Afrikassa. Sen elinympäristöä ovat trooppiset ja subtrooppiset kosteat alankoalueiden metsät. Lajeja "Praomys montis" ja "Praomys peromyscus" pidettiin aiemmin omina, uhanalaisina lajeinaan, mutta tarkemmat tutkimukset ovat osoittaneet, että kaikki kolme eläintä kuuluvat samaan, elinvoimaiseen lajiin.


title: Afrikanmetsärotta

text: Nisäkäsnimistötoimikunta on ehdottanut, että lajin suomenkieliseksi nimeksi vaihdettaisiin "sudaninpehmohiri".


title: Misha Defonseca

text: Misha Defonseca (oikea nimi Monique de Wael; s. 1937 Etterbeek, Belgia) on belgialainen kirjailija, joka julkaisi muistelmikseen väittämänsä mutta todellisuudessa fiktiivisen kirjan "Susilapsi". Teos kertoo hämmästyttävän tarinan siitä, miten hän olisi selviytynyt lapsena holokaustista muun muassa elämällä susilauman keskuudessa. Se ilmestyi alkujaan 1997 englanniksi nimellä "Misha: A Mémoire of the Holocaust Years". Kirjasta tuli Euroopassa menestys, ja se käännettiin 18 kielelle. Kirjan ranskankielinen versio ei ollut käännös, vaan täysin uusi teos nimellä "Survivre avec les loups", ja sen julkaisi 1997 Éditions Robert Laffont. Ranskankielisen version pohjalta tehtiin elokuva "Survivre avec les loups".


title: Misha Defonseca

text: Paljastusten jälkeen kirjailija ja hänen lakimiehensä myönsivät helmikuussa 2008, ettei menestyskirja ollut omaelämäkerrallinen, kuten oli väitetty.


title: Misha Defonseca

text: Monique de Waelin vanhemmat olivat Robert De Wael ja Josephine Donvil. Perhe ei ollut juutalainen, kuten kirjassa sanottiin, vaan katolinen. Vanhemmat kuuluivat vastarintaliikkeeseen, ja saksalaiset vangitsivat ja teloittivat heidät.


title: Misha Defonseca

text: Defonseca ja hänen miehensä Maurice muuttivat Pariisista Yhdysvaltoihin 1988 ja ostivat talon Millisistä Massachusettsista. Mies jäi työttömäksi 1990-luvun puolivälissä. Sitten Defonseca alkoi kertoa ystäville tarinaa lapsuudestaan, kuinka hän kulki ympäri Eurooppaa kuusivuotiaana sen jälkeen kun hänen vanhempansa olivat 1941 oli vangittu. Hän väitti, että hänestä olivat pitäneet huolta susilaumat ja että hän oli tappanut itsepuolustukseksi saksalaisen sotilaan livahtaessaan pois Varsovan getosta, ja hän oli viimein sodan päättyessä päässyt kotiin. Kustantaja Jane Daniel suostutteli Defonsecaa kirjoittamaan muistelmansa kuultuaan tarinan Massachusettsin synagogassa.


title: Misha Defonseca

text: Ennen väärennöksesi paljastumista kirja oli päätynyt sen kirjoittajan, Danielin ja kirjan amerikkalaisen kustantajan väliseen oikeudenkäyntiin, jossa oli kyse miljoonista dollareista. Daniel ja Defonseca riitaantuivat kirjan tuotoista, josta oli seurauksena oikeudenkäynti. Vuonna 2005 bostonilainen tuomioistuin määräsi Danielin maksamaan Defonsecalle ja tämän haamukirjoittajalle Vera Leelle 22,5 miljoonaa dollaria. Defonsecan asianajajat väittivät, että Daniel ei ole vielä maksanut oikeuden määräämää summaa. Vaikka kirjalla oli kannattajansa, monet kriitikot esittivät, että kirjassa oli jaksoja, jotka olivat loogisesti ja historiallisesti epäuskottavia. Ensimmäinen joka julkisesti epäili tarinan aitoutta oli Henryk M. Broder, joka kirjoitti Defonsecan elämäkerran 1996 saksalaiselle lehdelle "Der Spiegelille". Helmikuun lopussa 2008 Jane Daniel julkaisi blogissaan brysseliläisen kirkon kastetodistuksen Monique De Waelille ja merkinnän De Waelien kodin lähellä olevasta alkeiskoulusta, joka osoitti, että Monique ilmoittautui sinne syyskuussa 1943, kaksi vuotta sen jälkeen kun Mishan väitettiin lähteneen Brysselistä. Valtakunnallinen belgialainen sanomalehti "Le Soir" kertoi pian näistä löydöistä.


title: Misha Defonseca

text: 29. helmikuuta 2008 belgialaissyntyinen kirjailija myönsi "Le Soirelle" sen jälkeen kun hänelle oli esitetty lehden "kiistattomaksi" luonnehtimat todisteet tarinan valheellisuudesta, että hän oli keksinyt tarinan. "Kirja on kertomus, se on minun kertomukseni", kirjailija sanoo oikealla nimellään julkaistussa lausunnossa. "Se ei ole oikeaa todellisuutta vaan minun todellisuuttani. Välillä minun on vaikea erottaa todellisuutta ja omaa sisäistä maailmaani."


Kaikki sitä tekevät mielellään! – Kantri 2 on Mikko Alatalon studioalbumi, joka julkaistiin alkuvuodesta 2008. Se on jatkoa vuoden 2001 "Kantri" -albumille.


title: Iivo Hokkanen

text: Iivo Hokkanen (s. 3. toukokuuta 1985 Hämeenlinna) on suomalainen jääkiekkoilija, joka pelaa Ranskan Ligue Magnusin HC Chamonix-Morzinessa. Hän on pelipaikaltaan keskushyökkääjä. Hokkanen on aiemmin pelannut SM-liigassa yhteensä 127 runkosarjaottelua tehopistein 5+13=18 ja keräten 54 jäähyminuuttia sekä 19 playoff-ottelua tehopistein 1+2=3 ja keräten neljä jäähyminuuttia.


title: Iivo Hokkanen

text: Hokkanen on Mikkelin Jukureiden kasvatti. Hän teki joukkueessa Mestis-debyyttinsä jo 16-vuotiaana kaudella 2001–2002. Kaudella 2003–2004 Hokkanen pelasi Mestistä myös alle 20-vuotiaiden maajoukkueen mukana. Hän kävi hakemassa suurimman osan kaudestaan pelituntumaa Hämeenlinnan Pallokerhon A-nuorista. Kausi 2004–2005 oli Hokkaselle kuitenkin varsinainen tulokaskausi Mestiksessä ja se toi hänelle 36 runkosarja- ja yhdeksässä playoff-ottelussa tehot 2+6=8. Hokkanen pelasi kautensa lähinnä peruspelaajana nelosketjussa.


title: Iivo Hokkanen

text: Kaudeksi 2005–2006 Hokkanen teki SM-liigasopimuksen HPK:n kanssa. Hän teki liigadebyyttinsä kauden kuudennella kierroksella 29. syyskuuta 2005 vieraissa Helsingin IFK:ta vastaan. Yhteensä Hokkasen tulokaskausi SM-liigassa toi 39 runkosarja- ja kahdessa playoff-ottelussa yhden syöttöpisteen. Hän pelasi kaikki liigaottelunsa hyvin pienessä roolissa lähinnä loukkaantuneiden paikkaajana, mutta voitti kauden päätteeksi Suomen-mestaruuden. Hokkanen pelasi kauden aikana miesten pelejä myös kahden ottelun verran lainalla sekä Järvenpään Haukoissa että TuTossa. Huhtikuussa 2006 hän teki vuoden mittaisen jatkosopimuksen HPK:n kanssa.


title: Iivo Hokkanen

text: Kaudesta 2006–2007 Hokkanen pelasi valtaosan lainalla Mestis-joukkue KooKoon paidassa, jossa hän sai vaihtelevissa rooleissa tililleen 20 ottelussa 13 tehopistettä. Hokkanen pelasi kauden aikana myös yhden Mestis-ottelun lainalla Kirkkonummen Salamoissa. HPK:n SM-liigajoukkueessa hän pelasi edellisen kauden tapaan hyvin pienessä roolissa ja jäi 28 runkosarja- ja kuudessa playoff-ottelussa ilman tehopisteitä. Hokkanen voitti kauden päätteeksi SM-pronssia. Kausi 2007–2008 oli hänelle toistaiseksi ainoa kokonainen SM-liigassa ja se toi hänelle 58 runkosarjaottelussa tehot 5+12=17 sekä 11 playoff-ottelussa tehot 1+2=3. Hokkanen teki liigauransa avausmaalin kauden toisessa ottelussaan 13. syyskuuta 2007 Turun Palloseuraa vastaan. Siirtorajan kynnyksellä, tammi-helmikuun 2008 vaihteessa hän siirtyi loppukaudeksi Tapparaan vaihdossa Harri Ilvoseen. Hokkanen täytti loppukaudella paikkansa joukkueen nelosketjussa ja voitti kauden päätteeksi SM-pronssia.


title: Iivo Hokkanen

text: Hokkanen palasi kaudeksi 2008–2009 sarjatasoa alemmas kasvattajaseuraansa Jukureihin. Hän oli joukkueen kolmanneksi paras pistemies tehoilla 7+15=32. Kaudeksi 2009–2010 Hokkanen siirtyi KooKoohon. Hän pelasi alkukauden hieman nihkeästi, mutta sai pääsääntöisesti luottoa joukkueen ykkössentterinä. Hokkanen voitti kauden päätteeksi Mestis-pronssia. Huhtikuussa 2010 hän teki kaksivuotisen jatkosopimuksen KooKoon kanssa ja se sisälsi option SM-liigaan siirtymisestä keväällä 2011.


title: Iivo Hokkanen

text: Kaudella 2010–2011 Hokkanen teki Mestiksen yhden kauden piste-ennätyksensä tehoilla 18+33=51, joilla hän sijoittui koko sarjan piste- ja syöttöpörssissä toiseksi edellään vain SaPKon Jan-Mikael Järvinen. Hokkanen valittiin kauden päätteeksi Mestiksen toiseen tähdistökentälliseen. Kaudella 2011–2012 hän oli KooKoon toiseksi paras pistemies Mikko Liukkosen jälkeen tehoilla 11+18=29. Hokkanen voitti kauden päätteeksi Mestis-pronssia. Hän kävi lokakuussa 2011 myös kahden ottelun verran lainalla SM-liigajoukkue Helsingin IFK:ssa, joka lainasi KooKoohon puolestaan Siim Liivikin.


title: Iivo Hokkanen

text: Kaudeksi 2012–2013 Hokkanen palasi taas kasvattajaseuraansa Jukureihin. Hän kuitenkin loukkaantui noin puolessa välissä kautta pelattuaan 29 runkosarjaottelua. Hokkanen palasi kaukaloihin kesken pudotuspelien kahteen playoff-otteluun ja voitti Mestiksen-mestaruuden. Jukurit hävisi liigakarsinnat kuitenkin Tampereen Ilvekselle otteluvoitoin 4–1. Joulukuussa 2012 Hokkanen teki vuoden mittaisen jatkosopimuksen joukkueen kanssa. Kausi 2013–2014 päättyi Mestis-hopeaan. Kaudeksi 2014–2015 Hokkanen nimettiin Jukureiden varakapteeniksi. Hän jakoi kevään 2015 pudotuspeleissä kymmenellä syöttöpisteellään joukkueen sisäisen syöttöpörssin voiton Mika Kujanpään kanssa ja Hokkanen voitti kauden päätteeksi Mestiksen-mestaruuden.


title: Iivo Hokkanen

text: Hokkanen siirtyi kaudeksi 2015–2016 vuoden mittaisella sopimuksella Saksan toiseksi korkeimmalle sarjatasolle DEL2-liigan EHC Freiburgiin. Hän kuitenkin jätti joukkueen lokakuussa 2015. Marraskuussa Jukka Suutari houkutteli Hokkasen loppukaudeksi Ranskan toiseksi korkeimmalle sarjatasolle FFHG Division 1:n Anglet Hormadi Éliteen, kun seurassa pelannut Iiro Vehmanen kertoi hänelle joukkueen tarvitsevan keskushyökkääjää. Hokkanen sijoittui sarjan kevään 2016 pudotuspelien maalipörssissä kuudella osumallaan toiseksi HC Caenin Andre Menardin jälkeen. Hän eteni Angletin kanssa finaaleihin, mutta mestaruuden vei kuitenkin Nice HCA otteluvoitoin 3–2. Kaudeksi 2016–2017 Hokkanen siirtyi vuoden mittaisella sopimuksella sarjatasoa ylemmäs HC Chamonix-Morzinen riveihin.


title: Iivo Hokkanen

text: Hokkanen pelasi alle 20-vuotiaiden MM-kilpailuissa vuonna 2005. Yhteensä hän on pelannut 29 nuorten maaottelua.


title: Iivo Hokkanen

text: Hokkanen on toisen polven liigapelaaja, sillä hänen isänsä Timo pelasi omalla urallaan kaksi SM-liigakautta HPK:ssa.


title: Marla Runyan

text: Marla Runyan (s. 4. tammikuuta 1969) on yhdysvaltalainen kestävyysjuoksija. Hän kilpaili vaikeasta näkövammastaan huolimatta kesäolympialaisissa Sydneyssä 2000 ja Ateenassa 2004.


title: Marla Runyan

text: Aiemmin seitsenottelijana kilpaillut Runyan voitti vuonna 1999 kultaa naisten 1 500 metrin juoksusta Pan-Amerikan kisoissa.


title: Marla Runyan

text: Runyan on kilpaillut myös useissa maratoneissa. Hän nai 4. elokuuta 2002 miehensä Matt Lonerganin, jonka kanssa hänellä on 1. syyskuuta 2005 syntynyt tytär Anna Lee. Hän on ollut vuodesta 2001 Perkins School for the Blindin lähettiläänä. Hän on opiskellut yliopistolla kuurojen ja kuurosokeiden opetustiedettä.


title: Marla Runyan

text: Runyan oli yhdeksänvuotias, kun hänellä todettiin näkövamman aiheuttava Stargardtin tauti. Hänen näkönsä on sittemmin heikentynyt siinä määrin, että hänet määritellään virallisesti sokeaksi.


title: Sisäpolitiikka

text: Sisäpolitiikka on valtion omalla alueellaan harjoittamaa politiikkaa. Sisäpolitiikaksi voidaan lukea kaikki valtion ja sen alaisten yksikköjen harjoittama toiminta valtion rajojen sisäpuolella. Merkittäviä sisäpoliittisia asioita ovat mm. verotus ja sosiaaliturva.


title: Katja Kallio

text: Katja Elina Kallio (s. 17. syyskuuta 1968 Turku) on suomalainen kirjailija. Hän on kirjoittanut viisi romaania sekä lyhytproosakirjan "Tyypit" (2004), lastenkirjan "Bibi muuttaa Suomeen" (2005) ja omista elokuvamuistoistaan kertovan kirjan "Elokuvamuisti" (2007). Kallion esikoisromaani "Kuutamolla" julkaistiin vuonna 2000. Kahdesta Kallion romaanista on tehty elokuvat: "Kuutamolla" (2002) ja "Sooloilua" (2007).


title: Katja Kallio

text: Kallio valmistui ylioppilaaksi Turun Klassikon lukiosta vuonna 1987. Hän on opiskellut italian ja espanjan kieltä ja kirjallisuutta sekä yleistä kirjallisuustiedettä Turun yliopistossa. Kallio on suomentanut kaunokirjallisuutta espanjasta ja englannista. Hän on työskennellyt muun muassa Liken kustannustoimittajana ja tiedottajana sekä Suomen Kuvalehden TV-maailman kolumnistina. Vuodesta 2007 hän on toiminut Image-lehden elokuvakolumnistina.


title: Katja Kallio

text:
Kallio asuu Helsingissä ja on naimisissa musiikkialan vaikuttajan Asko Kallosen kanssa. Heillä on tyttäret Elsa ja Ester.
Kallion tuotannon keskeisiä teemoja ovat ulkopuolisuus, läheisyyden ja etäisyyden ristiveto ihmisen elämässä, intohimon merkitys ihmisten välisen seinän rikkovana voimana sekä yhteentörmäykset ja yhteen liittymiset. Särkynyt tai särkyvä perhe sekä pyrkimykset luoda sen tilalle uusi ovat myös toistuneet hänen kaikissa teoksissaan.


title: Katja Kallio

text: Välimatka ja yhteys ovat tärkeä teema myös Italo Calvinon varhaisissa teoksissa, jotka ovat olleet Kalliolle merkittäviä. Pidättyväisyys ja hillittömyys vuorottelevat Kallion romaanien henkilöhahmoissa. Intohimo muodostuu usein ainoaksi tavaksi päästä erillisyyden tunteestaan. Tunne todellisesta yhteydestä toiseen ihmiseen saa rikkomaan säädyllisyyden rajat ja käyttäytymään epäsovinnaisesti ja vastoin moraalisääntöjä. Hänen teoksissaan nähdään ”subliimeja sekoamisen hetkiä”, ja Kallio on sanonut nauttivansa arastelemattomasta perhedraamasta ja ihailevansa suuresti näytelmäkirjailija Tennessee Williamsia sekä Eugene O’Neilliä.


title: Katja Kallio

text: 1900-luvun alkupuolen Hankoon sijoittuva "Säkenöivät hetket" (2013) on Kallion ensimmäinen historialliseen ajankohtaan ja muualle kuin Helsinkiin sijoittuva romaani. Kerrontatapa ei ole eeppinen, vaan keskittyy henkilöiden elämän intensiivisimpiin hetkiin. Koska romaanissa keskitytään henkilöiden sisäiseen maailmaan sen käsittelytapa on ennemmin psykologinen kuin historiallinen. Sitä on luonnehdittu historialliseksi identiteettiromaaniksi. Historia näyttäytyy siinä ajoittain heräävänä petona, joka näyttää ihmiselle kuka heidän elämässään todella määrää.. Enimmäkseen henkilöiden arkielämään, ei historiallisiin käännekohtiin keskittyvä teos edustaa mikrohistoriallista kerrontatapaa. Kallio itse sanoo tavoittelevansa kirjallisuuden keinoin ihmiselämän hetkiä, jotka ovat merkitykseltään valtavia mutta niin ohikiitäviä, ettei niistä saa otetta, ja koettavansa sanoittaa näkymätöntä näkyväksi.


title: Katja Kallio

text: Kallio on maininnut keskeiseksi kirjalliseksi vaikuttajakseen kanadalaisnovellisti Alice Munron. Myös Sirpa Kähkösen, Kjell Westön ja Anita Brooknerin tuotanto ovat hänelle tärkeitä. Kallio pitää myös klassisesta brittikirjallisuudesta, kuten E. M. Forsterista, George Eliotista sekä amerikkalaisesta, Englannissa viihtyneestä Henry Jamesista.


title: Katja Kallio

text: Lapsena Kallio rakasti Mary Marckia, ja on sanonut olevansa ”Woody Allenin ja nuoren Pedro Almodóvarin kasvattama”. Kallion alkupään tuotannossa oli komediallista hillittömyyttä. Hillittömyys on myöhemmin tasaantunut, ja tilalle on tullut kielen aistivoimaisuus ja kerronnan tarkkuus. Myös huumori on muuttunut vaivihkaisemmaksi.


title: Katja Kallio

text: Kallio kirjoitti yhdessä ohjaaja Aku Louhimiehen kanssa käsikirjoituksen "Kuutamolla"-elokuvaan. Hän käsikirjoitti "Sooloilua"-elokuvan ja oli käsikirjoituksellaan Jussi-ehdokas. Kallio kirjoitti käsikirjoituksen myös Neil Hardwickin ohjaamaan, Topeliuksen Adalminan helmi -satuun perustuvan elokuvan "Jos rakastat" (2010).


title: Wings at the Speed of Sound

text: Wings at the Speed of Sound on britannialaisen Wings-yhtyeen vuonna 1976 julkaistu albumi.


title: Wings at the Speed of Sound

text: "Kaikki kappaleet kirjoittanut Paul McCartney, ellei toisin mainita."


title: Wings at the Speed of Sound

text: Vuoden 1993 uudelleenjulkaisun bonuskappaleet


title: Korvasylkirauhanen

text: Korvasylkirauhanen () on parillinen sylkirauhanen, joka kuuluu suuriin sylkirauhasiin yhdessä leuanalussylkirauhasen ja kielenalussylkirauhasen kanssa. Korvasylkirauhasen erite on seroosi sylki, joka sisältää tärkkelystä pilkkovaa amylaasientsyymiä. Tosin lihansyöjien sylkirauhaset eivät eritä amylaasientsyymiä lainkaan. Korvasylkirauhasten muoto ja koko vaihtelevat suuresti eri eläinlajien välillä, mutta useimmilla lajeilla korvasylkirauhaset ovat suurimpia sylkirauhasia. Korvasylkirauhasen eritystiehyt laskee posken suuontelon puoleiseen limakalvoon poskihampaiden kohdalle.


title: Kuuhulluus (albumi)

text: Kuuhulluus on suomalaisen tex mex -duo Mika Sundqvist & Veli-Matti Järvenpään studioalbumi. Se julkaistiin vuonna 2003.


title: Vaahtokarkki

text: Vaahtokarkki on makeinen, joka valmistetaan yleensä liivatteesta, sokerista, vedestä, maissista ja siirapista.


title: Vaahtokarkki

text: Pohjois-Amerikassa, Britanniassa, Uudessa-Seelannissa ja Australiassa on tapana paistaa vaahtokarkkeja nuotion äärellä.


title: Raine Ampuja

text: Raine Tapani Ampuja (s. 24. tammikuuta 1958 Helsinki) on suomalainen kapellimestari, käyrätorvensoittaja, säveltäjä ja sovittaja.


title: Raine Ampuja

text: Ampuja opiskeli käyrätorven soittoa, musiikin teoriaa ja orkesterin johtoa Sibelius-Akatemiassa vuosina 1980–1988. Vuonna 1993 hän opiskeli Englannissa, Kuninkaallisen Merijalkaväen sotilasmusiikkikoulussa.


title: Raine Ampuja

text: Ampuja johti Kaartin soittokuntaa 1988–2006 ja siirtyi sitten Panssarisoittokunnan päälliköksi Hämeenlinnaan. Vuosina 2009–2012 hän toimi Kaartin soittokunnan päällikkönä ja jäi sitten eläkkeelle. Ampuja loi, käsikirjoitti ja ohjasi useita koko maan kiertäneitä Tattoo-kiertueita. Hän on myös vastannut useiden suurtapahtumien musiikista tai ohjaamisesta kuten hiihdon MM-kisat Lahdessa 2001, Linnanmäen 50-vuotisjuhla, Dannyn 60-vuotisjuhlakonsertti sekä Sibelius-laulukilpailu, jota hän on johtanut Järvenpäässä vuosina 2007 ja 2011.


title: Raine Ampuja

text: Ampuja säveltänyt eri kokoonpanoille vakavaa musiikkia ja viihdemusiikkia konsertteihin, mainoksiin ja TV:n viihdeohjelmiin. Vuonna 1992 hän sävelsi musiikin paavin vierailuun liittyneeseen Messuhallissa pidettyyn suurmessuun. Hän on tuottelias sovittaja. Hänen puhallinsävellyksiään ja sovituksiaan on esitetty Euroopassa, Yhdysvalloissa sekä Japanissa. Kaartin Soittokunnassa hän perusti Kaartin Combo -viihdekokoonpanon 1993.


title: Raine Ampuja

text: Ampuja on toiminut kouluttajana Suomessa ja muissa maissa, musiikkileireillä ja Sibelius-Akatemian puhallinkapellimestarikoulutuksessa. Hän on ollut Suomen Puhallinorkesteriliiton ja Sibelius-viikkojen puheenjohtaja. Viime vuosina Ampuja on kehittänyt voimakkaasti nuorison harrastemusiikkia. Hän on perustamansa "Puhallinorkesteri Uutiset" -lehden päätoimittaja ja on kirjoittanut kaksi puhallinmusiikin oppikirjaa. Vuoden sotilasmuusikoksi hänet valittiin vuonna 1995, ja Klemetti-palkinto hänelle myönnettiin vuonna 1996 sekä Puolustusvoimien kultainen ansiomitali 2012.


title: Raine Ampuja

text: Ampujan puoliso on Sibelius-Akatemian käyrätorvensoiton, pedagogiikan ja taidekasvatuksen lehtori Erja Joukamo-Ampuja.


title: Walther Kadow

text: Walther Kadow (1863–1923) oli saksalainen koulunopettaja, jonka Rudolf Höss ja Martin Bormann murhasivat vuonna 1923. Kadow oli kommunisti ja uskottiin laajalti, että hän ilmiantoi varhaisen natsien kannattajan Albert Leo Schlageterin Ranskan miehityshallinnolle Ruhrissa.


title: Walther Kadow

text: Höss sai raakalaismaisesta kostomurhasta kymmenen vuoden vankeusrangaistuksen, kun taas hänen kumppaninsa Martin Bormann (entinen Kadowin oppilas), sai vuoden vankeusrangaistuksen. Bormannista tuli myöhemmin NSDAP:n valtakunnanjohtaja ja Hitlerin yksityissihteeri. Hössistä puolestaan tuli Auschwitzin keskitysleirin komendantti.


title: Harvoin tarjolla (albumi)

text: Harvoin tarjolla on samannimisen TV-sarjan soundtrack. Se julkaistiin 27. helmikuuta 2008.


title: Harvoin tarjolla (albumi)

text: Sävellykset ja sanoitukset: Liisa Akimof. Sovitukset: Matti Mikkola ja Erno Tiittanen.


title: Marco Werner

text: Marco Werner (s, 27. huhtikuuta 1966 Dortmund) on saksalainen kilpa-autoilija ja kolminkertainen Le Mansin 24 tunnin ajon voittaja.


title: Marco Werner

text: Vuonna 1990 Werner sijoittui Formula Opel -sarjassa hopealle Mika Häkkisen takana, ja seuraavana vuonna Saksan Formula 3 -sarjassa hopealle Pedro Lamyn takana. Kun Werner ei kyennyt tekemään läpimurtoa Formula ykkösiin, hän alkoi keskittyä urheilu- ja vakioautoihin. 1990-luvulla hän kiersi kotimaassaan Super Tourenwagen Cupia, DTM-sarjaa sekä Porsche Supercupia. Vuonna 1995 hän voitti Daytonan 24 tunnin ajon kölniläisen Kremerin Porschella. Vuodesta 2001 Werner on ajanut American Le Mans -sarjaa Joest-tallissa. Hän on voittanut Le Mansin 24 tunnin kilpailun kolmesti, vuosina 2005–2007.


title: Fukoku kyōhei

text: Fukoku kyōhei (, "rikas maa, vahva armeija") oli Japanin kansallinen tunnuslause Meiji-kaudella. Se korvasi aiemman sloganin "sonnō jōi". Se on alun peri otettu muinaisesta kiinalaisesta "Zhànguó cè" -historiakirjasta taistelevien läänitysvaltioiden aikakaudelta.


title: Fukoku kyōhei

text: Tunnuslause oli Meiji-johtajien tavoitteiden keskiössä: se sisälsi ajatuksen kauaskantavasta politiikasta, jonka tavoitteena oli muuttaa japanilainen yhteiskunta kilpailukykyiseksi lännen kanssa. Se sai alkunsa Iwakura-lähetystöstä Eurooppaan ja toi ilmi kansallisen politiikan sisällön lisäksi ajan kansainvälisen politiikan ahnaan luonteen. Lähetystössä mukana olleet Ōkubo Toshimichi ja Itō Hirobumi pyysivät apua Saksan kanslerilta Otto von Bismarckilta, jonka neuvot vakuuttivat Meiji-johtajat sotilaallisesti ja taloudellisesti vahvan Japanin sekä nationalismin tarpeesta maan itsenäisyyden säilyttämiseksi.


title: Fukoku kyōhei

text: Lännen imitoiminen ei kaiken kaikkiaan helpottanut jännitteitä Japanin ja lännen välillä. Se oli pikemminkin merkki siitä, että Japani hyväksyi ajan reaalipolitiikan. Japanin kasvava kauppa ja teollistuminen valjastettiin taisteluun lännen vaikutusvaltaa vastaan, jotta Japanista tulisi taloudellisesti ja sotilaallisesti tarpeeksi vahva noustakseen tekijäksi imperialismissa.


title: Vicksburgin taistelu

text: Vicksburgin taistelu tai Vicksburgin piiritys oli yksi viimeisistä merkityksellisistä taisteluista Vicksburgin kampanjan aikana Yhdysvaltain sisällissodassa. Sarjalla taisteluliikkeiltä pohjoisvaltioiden kenraalimajuri Ulysses S. Grant ja hänen Tennesseen armeijansa ylittivät Mississippijoen ja ajoivat kenraaliluutnantti John C. Pembertonin komentaman Etelävaltioiden armeijan puolustuslinjoille, jotka ympäröivät Vicksburgin linnoituskaupunkia Mississippissä.


title: Vicksburgin taistelu

text: Ulysses S. Grant oli vallannut Mississippin pääkaupungin Jacksonin toukokuussa 1863 ja konfederaation kenraalit Pemberton ja Joseph E. Johnston tiesivät etelän joukkojen jäävän William T. Shermanin joukkojen hyökättyä sivustaansa, joten veti joukkonsa Vicksburgiin. Etelän joukot olivat aliravittuja ja sairauksien, kuten keripukin heikentämiä.


title: Vicksburgin taistelu

text: Grant piiritti kaupunkia 18. toukokuuta-4. heinäkuuta 1863. Ensimmäisen kerran Grantin joukot hyökkäsivät kaupunkiin Graveyard Roadia, mutta saivat vastaansa murhaavaa tulta Stockade Redanista, ja Grant menetti yli 900 miestä, ja hänen joukkonsa vetäytyivät takaisin pohjoisvaltioiden puolustuslinjoille. Etelän tappiot tuona päivänä olivat alle 200 miestä. 22. toukokuuta Grant aloitti kaupungin ankaran tykistöpommituksen, joka aiheutti vähän aineellisia vahinkoja, mutta laski puolustajien moraalia. Samaan aikaan pohjoisvaltiot aloittivat uuden hyökkäyksen kenraalien James B. McPhersonin ja John A. McClernadin johtamina. Kaupungin odotettiin pohjoisvaltioiden puolella luhistuvan samana päivänä. Grantin sotilaat huusivat hänelle "Hardtack!", hänen ratsastaessaan ohi, sanalla viitattiin edellisenä yönä joukoille tarjottuun "hardtackiin", kahviin ja papuihin. Unionin joukot olivatkin hyvin syöneitä ja valmiita taisteluun huolimatta ensimmäisen hyökkäyksen verisyydestä. Unionin joukot onnistuivat murtamaan linjat muutamassa kohtaa, mutta etelävaltiot saivat lyhyiltä puolustuslinjoiltaan tuotua nopeasti lisää joukkoja, ja hyökkäykset lyötiin takaisin. 22. päivä pohjoisvaltiot menettivät 4000 miestä haavoittuneina ja kaatuineina.


title: Vicksburgin taistelu

text: Grant antoi käskyn joukoilleen kaivautua asemiin, ja unionin tykkiveneet tulivat Mississippi-jokea pitkin pommittamaan kaupunkia. Pohjoisvaltiot käyttivät taktiikkanaan mm. etelän linjojen alle kaivettavia miinoja, joita räjäyttämällä saatiin aukkoja konfederaation puolustuslinjoihin. Etelävaltiolaiset kärsivät veden ja muonan puutteesta ja sairauksista, sairaat eivät saaneet hoitoa ja kuolleita miehiä ja hevosia makasi kaikkialla. Grant ei suostunut aluksi tulitaukoon tai siihen että kaupunki saisi humanitääristä apua, koska piti sitä heikkouden merkkinä.


title: Vicksburgin taistelu

text: Lopulta Grant suostui tulitaukoon, jolloin molemmat osapuolet noutivat omia haavoittuneitaan. 2. kesäkuuta pohjoisvaltiot saivat pienen voiton Miliken´s Bendissä, vaikka menettivät 652 kaatunutta, kun etelävaltiolaiset hyökkäsivät kokemattomien pohjoisvaltiolaisten linjoja vastaan. Etelän tappiot olivat hiukan yli 180 miestä. Pohjoisvaltiot kukistivat tämän hyökkäysyrityksen lopulta tykkiveneen avulla, eivätkä etelän joukot saaneet apua kenraali Joseph E. Johnstonin joukoilta. Etelän joukkoja vaivasivat nyt myös malaria, ja monet muut tartuntataudit. Ruoka alkoi myös olla todella vähissä ja ylipäällikkö Johnston näki kaupungin pelastamisen toivottomaksi. Muulit ja hevoset vaelsivat irrallaan kaduilla, ja kaupungin asukkailla oli suuri työ pitää nälkäiset sotilaat poissa kasvimailta. Robert E. Leen armeija oli myös taistelemassa idässä unionin maaperällä, joten siitäkään ei ollut apua.


title: Vicksburgin taistelu

text: 3. heinäkuuta Grant oli valmis hyökkäämään kaupunkiin, ja seuraavana päivänä hänen tykkinsä vaikenivat oudosti. Kenraali Pemberton tarjosi hänelle ehdotonta antautumista, mutta Grant ei ollut valmis ruokkimaan vankileireillä tuhansia etelävaltioiden nälkiintyneitä sotilaita, vaan tarjosi vangeille täyttä armahdusta, ja nämä saivat palata koteihinsa etelän tappio varmana mielessään. Antautuminen vahvistettiin vanhalla tammipuulla, joka pian hakattiin sotilaiden matkamuistoiksi. Unioni valtasi myös Port Hudsonin 8. heinäkuuta, ja etelä oli näin jaettu kahtia ja Mississippi unionin käsissä.


title: Vicksburgin taistelu

text: Toiseen maailmansotaan saakka Vicksburgissa ei juhlittu 4. heinäkuun päivän vapaita, koska se oli sama päivä jolloin kaupunki antautui Grantille.


title: Vlagtwedde

text: Vlagtwedde on kunta Groningenin provinssissa Alankomaissa. Kunnassa on 16 419 asukasta (1. marraskuuta 2007). Kunnan pinta-ala on 170,51 neliökilometriä. Se sijaitsee aivan Saksan rajan tuntumassa.


title: Hibernian FC

text: Hibernian Football Club on vuonna 1875 perustettu jalkapalloseura Edinburghista, Skotlannista. Se pelaa Skotlannin pääsarjassa Valioliigassa.


title: Hibernian FC

text: Seuran perustivat vuonna elokuussa 1875 Cowgatessa sijainneen roomalaiskatolisen kirkon jäsenet. Seura oli ensimmäinen suurseura Skotlannissa, jonka jäsenistö koostui irlantilaisista katolisissa. Seuran nimi viittaa myös irlantilaisjuuriin – "Hibernia" on latinankielinen nimi Irlannille. Seuran esimerkkiä mukaellen syntyivät myöhemmin "Dundee Hibernian" (nyk. Dundee United) sekä glasgow'lainen Celtic. Nykyään uskonto ei ole enää pääasiallinen yhdistävä tekijä seuran kannattajapohjassa, vaan tärkeämpänä pidetään maantieteellistä sijaintia, Hibernian on erityisesti profiloitunut itäisen Edinburghin joukkueeksi, kun taas vastaavasti verivihollinen, enemmän protestanttien seurana pidetty Hearts on kaupungin länsi- ja eteläosien suosiossa.


title: Hibernian FC

text: Alkuaikoina Hibernian pelasi ottelunsa muiden edinburghilaisjoukkueiden tavoin suuressa The Meadows -puistossa. Vuonna 1880 seura muutti nykyiselle kotiseudulleen Leithiin, erityisesti jalkapalloa varten suunnitellulle "Hibernian Park" -kentälle. Nykyiselle kotistadionilleen Easter Roadille kivenheiton päähän Hibernian Parkista seura muutti vuonna 1891. Suomalainen Mixu Paatelainen on pelannut Hibernianissa, ja Jonatan Johansson siirtyi sinne 2008.


title: Hibernian FC

text: Mika-Matti Paatelainen toimi seuran valmentajana tammikuusta 2008 kesäkuuhun 2009.


title: Hellin Auvinen-Salmi

text: Hellin Auvinen-Salmi (o.s. Heino) (13. maaliskuuta 1911 Kajaani – 21. huhtikuuta 1997 Valkeakoski) oli suomalainen näyttelijä ja teatterinjohtaja.


title: Hellin Auvinen-Salmi

text: Auvinen-Salmi näytteli ennen sotia työväennäyttämöillä Kuopiossa, Mikkelissä, Lohjalla ja Helsingissä ja 1942–1945 Viipurissa. Teatterinjohtajan tehtäviä hän hoiti vuodesta 1948 Kuusankoskella, Varkaudessa ja pisimpään Valkeakoskella eläkkeelle jäämiseensä 1970 saakka.


title: Hellin Auvinen-Salmi

text: Auvinen-Salmi näytteli uransa aikana muutamassa elokuvassa sekä suosituissa tv-sarjoissa "Metsolat", jossa hän näytteli Maria Leppävaaraa ja "Reinikainen", jossa hän näytteli Reinikaisen äitiä Lempiä. Hänen miehensä oli näyttelijä Vilho Auvinen ja poikansa niin ikään näyttelijä Vili Auvinen.


title: Avery Brooks

text: Avery Franklin Brooks (s. 2. lokakuuta 1948) on afroamerikkalainen, yhdysvaltalainen näyttelijä, jazzmuusikko, oopperalaulaja ja college-opettaja. Suuri yleisö muistaa Brooksin parhaiten Benjamin Siskon roolista televisiosarjassa "" (1993–1999) ja Hawkin roolista televisiosarjassa "Kovaa peliä Bostonissa".


title: Avery Brooks

text: Brooks syntyi Evansvillessä, Indianassa. Hänen äitinsä Eva Lydia (omaa sukua Crawford), a koraalikuoron johtaja ja musiikinopettaja ja hänen isänsä Samuel Brooks ammattiyhdistyksen virkailija, työkalujen ja stanssien tekijä sekä laulaja. Hänen äidinisänsä Samuel Travis Crawford oli myös laulaja. Kun Brooks oli 8-vuotias, perhe muutti Garyyn (Indiana), koska Samuel Brooks irtisanottiin International Harvesterista. Garystä Brooks on sanonut: "Synnyin Evansvillessä ... mutta Garyssä minusta tuli se mikä olen".


title: Avery Brooks

text: Musiikki kuului olennaisena osana Brooksien perhe-elämään. Hänen äitinsä oli yksi ensimmäisistä afroamerikkalaisista, joka suoritti musiikin loppututkinnon Northwestern University -yliopistossa ja hän opetti musiikkia, missä perhe kulloinkin asui. Hänen isänsä oli CBS:n Wings Over Jordan -radiokuorossa 1937-1947 ja hänen äidinisänsä Samuel Travis Crawford kuului Delta Rhythm Boysiin. "Musiikki ympäröi minua koko ajan, se on osa minua ja minä sitä", Brooks on sanonut.


title: Avery Brooks

text: Brooks kävi Indiana Universityä ja Oberlin Collegea ja suoritti loppututkinnon (BA, Bachelor of Arts) ja jatkotutkinnon (MFA, Master of Fine Arts) Rutgersin yliopistossa 1976. Hän oli ensimmäinen afroamerikkalainen, joka sai teatteritaiteen (näytteleminen ja ohjaus) MFA:n Rutgersista.


title: Avery Brooks

text: Brooks on ollut teatteritaiteen professori Rutgersin yliopiston Mason Gross School of the Arts -tiedekunnassa yli 30 vuotta. Hän on myös opettanut Oberlin Collegessa ja Case Western Reserve University -yliopistossa.


title: Avery Brooks

text: Brooks oli Rutgersin yliopiston järjestämän National Black Arts Festival -festivaalin taiteellinen johtaja 1993-1996. Vuodesta 1988 lähtien se järjestetään joka toinen vuosi Atlantassa, Georgiassa. Tämä kansainvälisestikin tunnetun festivaalin aiheena on afroamerikkalainen kulttuuri ja henkilöt. Hänet hyväksyttiin 1993 Rutgersin maineikkaiden alumnien joukkoon (Rutgers University Hall of Distinguished Alumni). Lisäksi Brooks on myös osallistunut laajasti Smithsonian-instituutin 'Afroamerikkalainen kulttuuri' -ohjelmaan.


title: Avery Brooks

text: Brooksilla on syvä baritoniääni ja hän esiintynyt Butch Morrisin, Lester Bowien ja Jon Hendricksin kanssa. Hän on myös levyttänyt saksofonisti James Spauldingin kanssa albumin, joka on kunnianosoitus Duke Ellingtonille. Brooksilla oli 1985 pääosa Anthony Davisin oopperassa "X: The Life and Times of Malcolm X". 2005 hän esiintyi "Paris Banlieues Bleues Festival" -jazzfestivaaleilla.


title: Avery Brooks

text: Brooks sai erittäin myönteistä kritiikkiä roolistaan Phillip Hayes Deanin näytelmässä "Paul Robeson" 1982. Paljon kiitosta saanut näytelmä on monologi ja kertoo afroamerikkalaisen Paul Robesonista, joka oli laulaja, näyttelijä ja kansalaisoikeusoikeusaktivisti. Hän on esittänyt roolia vuoden 1982 jälkeen muun muassa Westwood Playhouse -teatterissa (Los Angeles), Kennedy Centerissä (Washington, D.C.) ja Broadwayn Longacre-teatterissa. Hän näytteli Robesonia myös näytelmässä "Are You Now Or Have You Ever Been?" Broadwayllä ja Off Broadwayllä.


title: Avery Brooks

text: Brooksin varhaisia esiintymisiä 1970-luvulla olivat muun muassa "A PHOTOGRAPH: A Study of Cruelty" ja "Are You Now or Have You Ever Been". Hän alkoi saada tunnusta näyttelijäntyöstään esiinnyttyään 1979 "Spell #7" -näytelmässä "Public/Anspache"-teatterissa New Yorkssa. 1985 hän esitti pääosaa "Othello"ssa "Folger Shakespeare" -festivaaleilla ja 1990 "Fences"-näytelmässä Saint Louisin (Missouri) teatterissa. Hän esiintyi toistamiseen "Othello"ssa "Washington Shakespeare Theater" -teatterissa 1990-1991.


title: Avery Brooks

text: 2003 Brooks esitti pääosaa "The Oedipus Plays" -näytelmässä "Shakespeare Theatre"ssa (Washington DC). Hän esiintyi myös Kuningas Learin pääosassa Yalessa. 2005 Brooks näytteli jälleen "Othello"n pääosaa, tällä kertaa Shakespeare Theatre Companyn tuotannossa, jonka ohjasi tunnettu Michael Kahn. Brooks oli yksi 15 "Shakespeare Theatre Companyn" näyttelijöistä, jotka saivat "William Shakespeare Award for Classical Theatre" palkinnon 2007. Hän palasi "Shakespeare Theatre Companyyn" syksyllä 2007 näyttelemään pääosaa Christopher Marlowe "Tamburlaine"ssä.


title: Avery Brooks

text: Brooks näytteli tohtori Bob Sweeneyä American History X -elokuvassa. 1998 hän esiintyi myös "The Big Hit" -elokuvassa.


title: Avery Brooks

text: Brooks sai 1985 Hawkin roolin ABC:n yksityisetsiväsarjassa "Kovaa peliä Bostonissa" ("Spenser: For Hire"). Hawkista tuli suosittu hahmo ja neljän tuotantokauden jälkeen Brooks sai 1989 oman spinoff-sarjan "A Man Called Hawk" (1989).


title: Avery Brooks

text: Brooks myös näytteli Hawkia neljässä "Spenser"-televisioelokuvassa: "Spenser: Ceremony", "Spenser: Pale Kings and Princes", "Spenser: The Judas Goat" ja "Spenser: A Savage Place".


title: Avery Brooks

text: Brooks tunnetaan parhaiten roolistaan kapteeni Benjamin Siskona scifi-sarjassa "", jota esitettiin seitsemän tuotantokauden ajan 1993-1999.